
专讘讬谞讜 讞谞谞讗诇

转"专 专砖讗讬 诇讛讜驻讻讜 诇诪讟讛 讜诇注砖讜转 诇讜 讗讬讞讜讬. 驻讬' 诇讛驻讱 讛讞诇讜拽 诇讞转讻讜 讜诇转转 讘讬转 讛爪讜讗专 砖诇讜 砖讜诇讬诐 讜讛砖讜诇讬诐 讬注砖讛 讘讬转 砖驻讛. 专' 砖诪注讜谉 讘谉 讗诇注讝专 讗讜诪专 讘讗讬讞讜讬 讘讬谉 诪诇诪注诇谉 讘讬谉 诪诇诪讟讛. 讜讻砖诐 砖讛讘注诇讬诐 讗住讜专讬谉 诇讗讞讜转讜 讻谉 讛诇讜拽讞 讗住讜专 诇讗讞讜转讜. 诇驻讬讻讱 爪专讬讱 讛诪讜讻专 诇讛讜讚讬注 诇诇讜拽讞 砖讝讛 拽专注 讗住讜专 讘讗讬讞讜讬 讛讜讗. 转"专 讜讻讜诇谉 讗诇讜 讛拽专注讬谉 专砖讗讬谉 诇砖讜诇诇谉 诇诪讜诇诇谉 诇诇讜拽讟谉 讜诇注砖讜转谉 讘转驻讬专讛 讗讞转 讻注讬谉 住讜诇诪讜转 砖讬讛讗 谞讬讻专 讛拽专注. 讗讘诇 讗讬谉 专砖讗讬谉 诇讗讞讜转谉 讘讗讬讞讜讬 讗诇讻住谞讚专讬转 砖讛讜讗 讻诪讬谉 讗专讬讙讛. 转"专 讛拽讜专注 诪转讜讱 讛砖诇诇 讗讜 诪转讜讱 讛诪诇诇 讗讜 诪转讜讱 讛诇讬拽讜讟 讗讜 诪转讜讱 讛住讜诇诪讜转 诇讗 讬爪讗. 讗讘诇 讗诐 讛讬讛 讗讬讞讜讬 讗诇讻住谞讚专讬转 砖讛讜讗 讻讗专讬讙讛 讬爪讗 讬讚讬 拽专讬注讛:
讬专讜砖诇诪讬 讻讚 讚诪讱 专' 讬讜讞谞谉 讗讜专讬 专' 讞讬讬讗 讘专 讗讘讗 诇砖诇讜诇 讛拽专注 讘讜 讘讬讜诐 讜诇谞注讜诇 讛住谞讚诇 讘讜 讘讬讜诐. 讗"诇 专' 转谞讞讜诐 讘"专 讞讬讬讗 诇专' 讞讬谞谞讗 讘专 驻驻讗 专' 爪诇讬 注诇谉. 讗"诇 讬住讜讙 转讜讚注转讱 砖讻诇 讗讜转讛 砖谞讛 讛讚讬谉 诪转讜讞 讻谞讙讚 讛诪砖驻讞讛 讚讗"专 讬讜讞谞谉 讻诇 砖讘注讛 讛讞专讘 砖诇讜驻讛 注讚 砖诇砖讬诐 讬讜诐. 讜诪砖诇砖讬诐 讛讬讗 专讜驻驻转 讜讗讬谞讛 讞讜讝专转 诇转注专讛 注讚 讬"讘 讞讜讚砖. 诇诪讛"讚 诇讻讬驻转 讗讘谞讬诐 砖谞转专讜注注讛 讗讞转 诪讛谉 谞转专讜注注讛 讻讜诇谉. 讗"专 讗诇注讝专 讗诐 谞讜诇讚 诇讛谉 讘谉 讘讗讜转讛 诪砖驻讞讛 谞转专驻讗转 讻诇 讛诪砖驻讞讛 讻讜诇讛:




转"专 转讞诇转 讛拽专讬注讛 讟驻讞 讜讗诐 拽专注 注诇 讛诪转 讜注讜讚 诪转 诇讜 诪转 讗讞专 讜讘讗 诇拽专讜注 讜诇讛讜住讬祝 注诇 讛拽专注 诪讜住讬祝 讙' 讗爪讘注讜转 讚讘专讬 专' 诪讗讬专 讜转讞诇转 讛拽专讬注讛 讙' 讗爪讘注讜转 讜转讜住驻转 讻诇 砖讛讜. 



讗诪专 注讜诇讗 讛诇讻讛 讻专' 诪讗讬专 讘拽专讬注讛 砖转讞诇转 拽专讬注讛 讟驻讞. 讜讛诇讻转讗 讻专' 讬讛讜讚讛 讘转讜住驻转 讚讚讬 诇讜 讗驻讬诇讜 讻诇 砖讛讜. 转谞讬讗 谞诪讬 讛讻讬 专' 讬讜住讬 讗讜诪专 转讞诇转 讛拽专讬注讛 讟驻讞 讜转讜住驻转 讻诇 砖讛讜:




转"专 诪转 讗讘讬讜 讜拽专注. 诪转 讘谞讜 讜讛讜住讬祝 转讞转讬讜 诪转讗讞讛. 注诇讬讜谉 讗讬谉 诪转讗讞讛. 



诪转 讘谞讜 讜拽专注 诪转 讗讘讬讜 讜讛讜住讬祝 讻讜'. 



专' 讬讛讜讚讛 讘谉 讘转讬专讛 讗讜诪专 注诇 讻讜诇谉 讻讙讜谉 讘谞讜 讜讘转讜 讗讞讬讜 讜讗讞讜转讜 讜讗砖转讜 拽讜专注讬谉 诇讛谉 拽专注 讗讞讚 注诇 讗讘讬讜 讜注诇 讗诪讜 拽讜专注 拽专注 讗讞专. 诇驻讬 砖讗讬谉 诪讜住讬驻讬谉 注诇 拽专注 讗讘讬讜 讜讗诪讜 驻讬' 诇驻讬 砖讗讬谞讜 讘转讜住驻转 诪驻谞讬 砖拽专讬注转讜 注诇 讗讘讬讜 讜注诇 讗诪讜 诪讘讚讬诇 拽诪讬 砖驻讛 砖诇讜 讜拽讜专注 讜讛讜诇讱 注讚 砖诪讙讬注 讛拽专注 讗诇 诇讘讜 讜诪讙诇讛. 讜讘砖讗专 诪转讬诐 拽讜专注 讟驻讞 讜诪讜住讬祝 讻诇 砖讛讜 注讚 砖诪讙讬注 讗诇 诇讘讜. 



讜讗注"驻 砖讗讬谉 专讗讬讬讛 讘专讜专讛 讗砖讻讞谉 讝讻专 诇讚讘专 讻讚讻转讬讘 讜拽专注讜 诇讘讘讻诐 讜讗诇 讘讙讚讬讻诐. 讗诪专 砖诪讜讗诇 讛诇讻讛 讻专' 讬讛讜讚讛 讘谉 讘转讬专讛. 讗讬谞讬 讜讛讗诪专 砖诪讜讗诇 讛诇讻讛 讻讚讘专讬 讛诪讬拽诇 讘讗讘诇. 讜专' 讬讛讜讚讛 诇讙讘讬 转"拽 诪讞诪讬专 讛讜讗. 讜驻专拽讬谞谉 讻讬 拽讗诪专 砖诪讜讗诇 讘注谞讬谉 讗讘诇讜转. 讛讗讬 注谞讬谉 拽专讬注讛 讛讜讗. 讛诇讻讱 讛诇讻转讗 讻专' 讬讛讜讚讛 讘谉 讘转讬专讛. 注讚 讛讬讻谉 拽讜专注 注讚 讟讬讘讜专讜 讛讙讬注 诇讟讬讘讜专讜 诪专讞讬拽 讙' 讗爪讘注讜转 讜拽讜专注. 



谞转诪诇讗 诪诇驻谞讬讜 诪讞讝讬专讜 诪诇讗讞讜专讬讜 谞转诪诇讗 诪诇诪注诇讛 讛讜驻讻讜 诇诪讟讛 (讻谞讙讚) 讻诇讜诪专 诪讛驻讱 讜注讜砖讛 砖讜诇讬 讞诇讜拽讜 讘讬转 讛爪讜讗专 讜拽讜专注 诇诪注诇讛. 讜讛拽讜专注 诪诇诪讟讛 诪谉 讛砖讜诇讬讬诐 讜诪谉 讛爪讚讚讬谉 诇讗 讬爪讗. 讗诇讗 砖讻"讙 驻讜专诐 诪诇诪讟讛. 驻诇讬讙讬 注诇讬讛 诪砖诪讬讛 讚讗讘讜讛 讚砖诪讜讗诇 讜诇讜讬. 



讞讚 讗诪专 讻诇 砖讘注讛 拽讜专注 诇讗讞专 砖讘注讛 讗诐 诪转 诇讜 诪转 讗讞专 诪讜住讬祝 注诇 讛拽专注 讛专讗砖讜谉 讻诇 砖讛讜. 讜讞讚 讗诪专 讻诇 砖诇砖讬诐 讬讜诐 讗诐 讬诪讜转 诇讜 诪转 讗讞专 拽讜专注 [拽专注] 讗讞专 诇讗讞专 诇' 讬讜诐 诪讜住讬祝. 诪转拽讬祝 诇讬讛 专' 讝讬专讗 诪讗谉 讚讗诪专 讻诇 砖讘注讛 拽讜专注 讗诪讗讬 讗讬谞讜 诪讜住讬祝 讚诇讗 谞讬转谉 诇砖讜诇诇讜 讘转讜讱 讝'. 讗诇讗 拽专注 砖诇 讗砖讛 砖砖讜诇诇转讜 诇讗诇转专 讛讻讬 谞诪讬 砖诪讜住驻转 诇讗诇转专. 



讜驻专拽讬谞谉 讛转诐 诪砖讜诐 讻讘讜讚 讗砖讛. 



诪"讚 讻诇 诇' 讬讜诐 讗诐 拽讜专注 讗诪讗讬 讻讜':




转"专 讛讬讜爪讗 讘讘讙讚 拽专讜注 诇驻谞讬 讛诪转 讛专讬 讝讛 讙讜讝诇 讗转 讛讞讬讬诐 讜讗转 讛诪转讬诐 专砖讘讙"讗 讛讗讜诪专 诇讞讘讬专讜 讛砖讗诇讬谞讬 讞诇讜拽讱 讻讚讬 砖讗诇讱 讜讗讘拽专 讗转 讗讘讬 砖讛讜讗 讞讜诇讛. 



讜诪爪讗讜 砖诪转 拽讜专注讜. 讜讻砖讬讘讗 诇讘讬转讜 诪讗讞讜. 讜诪讞讝讬专讜 诇讘注诇讬讜 讜谞讜转谉 诇讜 讚诪讬 拽专注讜. 讜讗诐 诇讗 讛讜讚讬注讜 讻讬 讛讜诇讱 诇讘拽专 讗转 讗讘讬讜 诇讗 讬讙注 讘讜. 



转"专 讞讜诇讛 砖诪转 诇讜 诪转 讗讬谉 诪讜讚讬注讬谉 讗讜转讜 砖诪讗 转讟专祝 讚注转讜 砖诇 讞讜诇讛 讜讗讬谉 诪拽专注讬谉 诇讜 讜诪砖转拽讬谉 讛谞砖讬诐 诪驻谞讬讜 讜诪拽专注讬谉. 诇拽讟谉 驻讬' 注诇 讗讘讬讜 砖诪转 讗讜 注诇 讗诪讜. 讜讻讬讜爪讗 讘讛谉 诪驻谞讬 注讙诪转 谞驻砖. 



讜拽讜专注 注诇 讞诪讬讜 讜注诇 讞诪讜转讜 诪驻谞讬 讻讘讜讚 讗砖转讜:




转谞讗 讘讗讘诇 专讘转讬 讗讘诇 诇讗 讬谞讬讞 转讬谞讜拽 讘讞讬拽讜 诪驻谞讬 讛专讘讬诐 诪驻谞讬 砖诪讘讬讗讜 诇讬讚讬 砖讞讜拽 讜谞诪爪讗 诪转讙谞讛 注诇 讛讘专讬讜转. 



讜讗讬谉 诪讘专讬谉 讗诇讗 注诇 诪讟讜转 讝拽讜驻讜转. 转"专 讛讛讜诇讱 诇讘讬转 讛讗讘诇 讗诐 讛讬讛 诇讘讜 讙住 讘讜 讬讘专讜讛讜 注诇 诪讟讜转 讻驻讜讬讜转. 讜讗诐 诇讗讜 讬讘专讜讛讜 注诇 诪讟讜转 讝拽讜驻讜转. 专讘讗 讗讬转专注 诇讬讛 诪诇转讗 讚讗讘诇讜转 注诇 诇讙讘讬讛 专讘讛 讜讝拽祝 讛诪讟讛 诇讛讘专讜转讜. 注诇 讗讘讗 讘专 诪专转讗 讜讻驻讛. 讗诪专 诇讬转 讘讬讛 讚注转讗 [诇讛讗讬 爪讜专讘讗] 诪专讘谞谉 讚讻驻讛 讚讛讗 讗讬谉 诇讘讬 讙住 讘讜. 转"专 讗讘诇 讛讛讜诇讱 诪诪拽讜诐 诇诪拽讜诐 讗诐 讬讻讜诇 诇诪注讟 讘注住拽讜 讻诇讜诪专 砖诇讗 讬拽谞讛 讜诇讗 讬诪讻讜专 [讬诪注讟].





专诪讘"谉

转谞讜 专讘谞谉 讛拽讜专注 诪转讜讱 讛砖诇诇 诪转讜讱 讛诪诇诇 诪转讜讱 讛诇讬拽讜讟 诪转讜讱 讛住讜诇诪讜转 诇讗 讬爪讗. 诪转讜讱 讛讗讬讞讜讬 讬爪讗. 讗诪专 专讘 讞住讚讗 讜讘讗讞讜讬 讗诇讻住谞讚专讬. 驻讬' 讛专讘 专' 讗讘专讛诐 讘专 讚讜讚 讝"诇 砖讛讬讗 讛转驻讬专讛 砖诇谞讜 砖讜讛 诪诇诪注诇讛 讜讘讜诇讟转 诪诇诪讟讛. [讜]诪讞讟讗 讚转诇诪讬讜转' 砖讛讝讻讬专讜 专讝"诇 (讘诪住' 拽讚讜砖讬谉 讘住讜祝). 讛讬讗 讻注讬谉 讗专讬讙讛 砖专讝讬"专 讘诇注"讝.
讜诇讬 谞专讗讛 讚讗讞讜讬 住转诐 讛讜讗 讛转驻讬专讛 讛砖讜讛 诪诇诪注诇讛. 讜讘讜诇讟转 诪诇诪讟讛. 讜讗讬讞讜讬 讗诇讻住谞讚专讬 讛讬讗 讛砖讜讛 诪诇诪注诇讛 讜诪诇诪讟讛 讚讜诪讛 诇讗专讬讙讛. 讜诪讞讟讗 讚转诇诪讬讜转讗 砖讘诪住讻转 拽讬讚讜砖讬谉 讛讬讗 讛诪讞讟 砖注讜砖讬谉 讘讛 爪讜专讜转 注诇 讛讘讙讚讬诐 讜谞拽专讗转 讻谉 诇驻讬 砖注讜砖讬谉 讘讛 转诇诪讬诐. 讜讻谉 诪爪讬谞讜 讘讬专讜砖诇诪讬 讗讬讝讛讜 讛讗讞讜讬 讻讗专讬讙.
讜讛讬讻讗 讚拽专注 诇讜 注诇 诪转讜 讜诪转 诇讜 诪转 讗讞专 转讜讱 砖讘注讛 拽讜专注 拽专注 讗讞专 讘驻谞讬 注爪诪讜. 诇讗讞专 砖讘注讛 诪讜住讬祝 注诇 讗讜转讜 拽专注 讻诇 砖讛讜讗 讜讬爪讗. 讚讗诪专讬谞谉 (砖诐) 驻诇讬讙讬 讘讛 专讘 诪转谞讛 讜诪专 注讜拽讘讗 讜转专讜讬讬讛讜 诪砖讜诐 讗讘讜讛 讚砖诪讜讗诇 讜诇讜讬 讗诪专讬. 讞讚 讗诪专 讻诇 砖讘注讛 拽讜专注 诇讗讞专 砖讘注讛 诪讜住讬祝 讜讞讚 讗诪专 讻诇 砖诇砖讬诐 拽讜专注 讜诪讜住讬祝 诇讗讞专 砖诇砖讬诐. 讜驻住拽讜 专讘讜讗转讗 讻诪"讚 砖讘注讛. 讜转谞讬讗 专' 讬讜住讬 讗讜诪专 转讞诇转 拽专讬注讛 讟驻讞 讜转讜住驻转 讻诇 砖讛讜讗 讜拽讬"诇 讻讜讜转讬':



转谞讜 专讘谞谉 讜讻诇谉 专砖讗讬谉 诇砖讜诇诇谉 诇诇拽讟谉 诇诪讜诇诇谉 诇注砖讜转谉 讻诪讬谉 住讜诇诪讜转 讗讘诇 诇讗 诇讗讞讜转谉, 讗诪专 专' 讞住讚讗 讜讘讗讞讜讬 讗诇讻住谞讚专讬. 转谞讜 专讘谞谉 专砖讗讬 诇讛驻讻讜 诇诪讟讛 讜诇讗讞讜转讜 专讘讬 砖诪注讜谉 讘谉 讗诇注讝专 讗讜住专 讘讗讬讞讜讬 讜讻砖诐 砖诪讜讻专 讗住讜专 诇讗讞讜转讜 讻讱 诇讜拽讞 讗住讜专 诇讗讞讜转讜 诇驻讬讻讱 诪讜讻专 爪专讬讱 诇讛讜讚讬注 诇诇讜拽讞. 谞专讗讬谉 讛讚讘专讬诐 讚住讬驻讗 讚讘专讬讬转讗 讻砖诐 砖诪讜讻专 讗住讜专 诇讗讞讜转讜 讻讱 诇讜拽讞 讗住讜专 专讘讬 砖诪注讜谉 讘谉 讗诇注讝专 拽转谞讬 诇讛 砖讗诇讜 诇讚讘专讬 讞讻诪讬诐 讻讬讜谉 砖讛讜讗 注爪诪讜 诪讜转专 诇砖谞讜转 讛讘讙讚 诇讗讞讜转讜 砖"诪 讚诇讗讜 讞讜讘转 诪谞讗 讛讜讗 讗诇讗 讞讜讘转 讙讘专讗 讛讜讗 砖讗住专讜 注诇讬讜 诇讗讞讜转 拽专讬注讛 讝讜 砖诇讗 讬讛讗 讻诪讬 砖讛砖诇讬诐 讗讘诇讜转 讜讻讬讜谉 砖讛驻讻谉 诇诪讟讛 讜讘讗讜 驻谞讬诐 讞讚砖讜转 诇讻讗谉 诪讜转专 讜讻诇 砖讻谉 讘诇讜拽讞 砖讗讬谞讜 诪讞讜讬讘 讘讚讘专 讜讗讞讜讬 砖诇讜 讗讬谉 诪专讗讛 讻诇讜诐 (讻讗讘诇讜转讜) [讘讗讘诇讜转讜] 砖诇 诪讜讻专 砖讛讜讗 诪讜转专 诇讗讞讜转讜 [诇诪讟讛] 讗诇讗 诇专' 砖诪注讜谉 讘谉 讗诇注讝专 讛讜讗 讚诇讚讬讚讬讛 讘讙讚 讝讛 讗住讜专 讘讗讬讞讜讬 讛讜讗 诇注讜诇诐 讜讛讬讬谞讜 讚拽转谞讬 专' 砖诪注讜谉 讘谉 讗诇注讝专 讗讜住专 讘讗讬讞讜讬. 
讜讻转讜讘 讘讛诇讻讜转 讙讚讜诇讜转 讘讻诇诇 讙讚讜诇 讜讘讗讘诇 讜诇驻谞讬 讞讙讬讛谉 讛诇讻讛 讻专' 砖诪注讜谉 讘谉 讗诇注讝专 讜讘讛谉 住诪讱 专讘讬谞讜 讝"诇 讘讛诇讻讜转讬讜 讜讚讘专 讝讛 诪爪讗转讬 讗讜转讜 讘讬专讜砖诇诪讬 讗讘诇 讗谞讬 转诪讛 砖诇讗 专讗讬转讬 讙讚讜诇讬 讛讙讗讜谞讬诐 讜专讘谞讜 讝"诇 砖讬讛讜 住讜诪讻讬谉 注诇 讬专讜砖诇诪讬 讘驻住拽 讛诇讻讛 讜讻诪讛 讛诇讻讜转 驻住讜拽讜转 讘讬专讜砖诇诪讬 砖讗讬谉 讛讙讗讜谞讬诐 诪讜住专讬谉 诇谞讜 讻讱 讘诪住讻转讗 讝讜 注爪诪讛 诇讗 驻住拽讜 讻讬专讜砖诇诪讬 讜讻谉 讛讚讬谉 谞讜转谉 砖诇讗 谞住诪讜讱 注诇 讛讬专讜砖诇诪讬 讘讝讛 诇驻讬 砖讻诇 诪拽讜诐 砖诇讗 驻住拽讜 讘讙诪专讗 砖诇谞讜 讛诇讻讛 讻讚讘专讬 讬讞讬讚 讜讚讗讬 砖讚注转诐 诪讻专注转 诇讚讘专讬 讛诪专讜讘讬诐 讜讛讙诪专讗 讛讬专讜砖诇诪讬转 砖驻讜住拽转 讻讚讘专讬 讬讞讬讚 讞讜诇拽转 讛讬讗 讜讗讬谉 住讜诪讻讬谉 注诇讬讛 讜讗讜诇讬 拽讘诇讛 讛讬讗 讘讬讚 讘注诇 讛讛诇讻讜转 讘讝讜 讻讗讜转讛 砖讗诪专讜 讛讙讗讜谞讬诐 讘诪讬驻讱 砖讘讜注讛 讜讞讬讜专讬 砖讛讬讗 讛诇讻讛 驻住讜拽讛 讘讬讚诐 讜专讘讬谞讜 讝"诇 住讜诪讱 注诇 拽讘诇转讜. 
讘讗讘诇 [驻"讟] 转谞讬讗 讛诪讜讻专 讞诇讜拽 拽专讜注 诇讞讘讬专讜 爪专讬讱 诇讛讜讚讬注讜 砖讛讜讗 诪谉 讛拽专注讬诐 砖讗讬谞谉 诪转讗讞讬谉 讜讛诇讜拽讞 讞诇讜拽 诪讞讘讬专讜 讗住讜专 诇讗讞讜转讜 注讚 砖讬讜讚注 砖讛讜讗 诪谉 讛拽专注讬诐 讛诪转讗讞讬谉 讻诇 讛拽专注讬诐 砖讗讬谞谉 诪转讗讞讬谉 讗住讜专 诇诪讻专谉 诇讗专诪讬 诇讞驻讜转谉 讜诇讛驻讻谉 诪诇诪讟讛 讚讘专讬 专' 砖诪注讜谉 讘谉 讗诇注讝专 讜专' 诪转讬专, 讜拽砖讛 诇讬 讻讬讜谉 砖讗诪专谞讜 诪讜讻专 爪专讬讱 诇讛讜讚讬注 诇诇讜拽讞 诇诪讛 讗住专讜 诇诇讜拽讞 诇讗讞讜转讜 注讚 砖讬讚注 砖讛讜讗 诪谉 讛拽专注讬诐 讛诪转讗讞讬谉 讜讛诇讗 讘讬讚讜注 砖诪谉 讛诪转讗讞讬谉 讛讜讗 讻讬讜谉 砖诪讻专 诇讜 住转诐 讜诇讗 讛讜讚讬注讜 讻讚讗诪专讬谞谉 [讞讜诇讬谉 驻"讙 注"讗] 讘讚' 驻专拽讬' 讘砖谞' 讛诪讜讻专 讘讛诪讛 诇讞讘讬专讜 爪专讬讱 诇讛讜讚讬注 讗诪讛 诪讻专转讬 诇砖讞讜讟 讘转讛 诪讻专转讬 诇砖讞讜讟 讜转谞讬 注诇讛 讗诐 诇讗 讛讜讚讬注讜 讛讜诇讱 讜砖讜讞讟 讜讗讬谞讜 谞诪谞注 讜讗讬驻砖专 砖诇驻讬讻讱 讗住专讜 注诇 讛诇讜拽讞 诇讗讞讜转讜 讜诇讗 住诪讻讜 注诇 讛砖转讬拽讛 砖诇 诪讜讻专 诪驻谞讬 砖专讙诇讬' 诇讚讘专 砖讝讛 讛拽专注 讗讬谞讜 诪转讗讞讛 砖讗诇讜 讛讬讛 诪讜讻专 诪讜转专 诇讗讞讜转讜 诇讗 诪讻专讜 讻砖讛讜讗 诪拽讜专注 砖讛拽专注 驻讜讞转 讘讚诪讬讜. 讜讗诐 转讗诪专 讻讬讜谉 砖讗住讜专 诇讗讞讜转讜 诪谉 讛住转诐 诇诪讛 讛爪专讬讻讜 诇讛讜讚讬注讜 砖诪讗 讬讟注讛 诇讜拽讞 讘砖注转 讛诪拽讞 讜讬讛讬讛 讘讜 诪砖讜诐 讗讜谞讗讛:



转"专 注讚 讛讬讻谉 讛讜讗 拽讜专注 注讚 讟讘讜专讜 讜讬"讗 注讚 诇讘讜. 讛讙讬注 诇讟讘讜专讜 诪专讞讬拽 砖诇砖 讗爪讘注讜转 讜拽讜专注. 谞转诪诇讗 诪诇驻谞讬讜 讛讜驻讻讜 诇讗讞讜专讬讜. 谞转诪诇讗 诪诇诪注诇讛 讛讜驻讻讜 诇诪讟讛. 讛拽讜专注 诇诪讟讛 讜诪谉 讛爪讚讚讬诐 诇讗 讬爪讗 讗诇讗 砖讻"讙 驻讜专住 诪诇诪讟讛. 驻讬' 讛专讘 专讬"抓 讘谉 讙讬讗转 讝"诇 诇诪讟讛 讘砖讜诇讬 讛讘讙讚 讗讜 诪谉 讛爪讚讚讬谉 砖转讞转 讘转讬 讛讬讚讬诐 诇讗 讬爪讗. 讜讻谉 讚注转谞讜 讚讻诇 讘讬转 讛爪讜讗专 砖诇驻谞讬讜 诪拽讜诐 拽专讬注讛 讛讜讗. 砖诇讗 诇驻谞讬 讘讬转 讛爪讜讗专 诪讻讗谉 讜诪讻讗谉 谞拽专讗 爪讚讚讬谉 讜诇讗 讬爪讗. 讜讝讛讜 拽诪讬 砖驻讛 讚讻转讬讘 砖驻讛 诇驻讬讜.
讜讘讗讘诇 (驻"讟): 讗讬谉 拽讜专注讬谉 讗诇讗 讘砖转讬 讛诪讜专讬讗讜转. 讛拽讜专注 诪谉 讛讞讜驻讛 讜诪谉 讛爪讚讚讬谉 诇讗 讬爪讗. 专' 讬讛讜讚讛 讗讜诪专 讬爪讗. 讗专"讬 诪注砖讛 讘讬诪讬 讛讚讜驻讬转 砖讛讬讜 拽讜专注讬谉 诪谉 讛爪讚讚讬谉. 讗"诇 讗讬谉 砖注转 讛住讻谞讛 专讗讬'. 驻讬' 砖转讬 讛诪讜专讬讗讜转 讛诐 讗讬诪专讗 砖讘驻讬 讛讞诇讜拽 诪谉 讛讬诪讬谉 讜讗讬诪专讗 砖讘驻讬讜 诪谉 讛砖诪讗诇 砖注讜砖讬谉 讗讜转讜 讻讚讬 砖诇讗 讬拽专注讜 讛转驻讬专讜转 讜讞驻转 讛讞诇讜拽 诪爪讚讜 注诇 讘讬转 讬讚 砖诇讜 诪谉 讛砖诪讗诇. 讜讝讛讜 砖讗诪专讜 讘诪讜注讚 讻诇 砖讗讬谞讜 讬讻讜诇 诇讻讜讬谉 讗讬诪专讗 讘讞驻转 讞诇讜拽讜. 讜诇驻讬讻讱 讛拽讜专注 诪谉 讛讞驻转 讜诪谉 讛爪讚讚讬谉 诪讻讗谉 讜诪讻讗谉 讞讜抓 诪诪拽讜诐 讛讗讬诪专讗讜转 诇驻谞讬讜 诇讗 讬爪讗. 
讬专讜砖诇诪讬 (讙,讝)砖诇诪讜 诪诇驻谞讬讜 诪转讞讬诇 讜拽讜专注 诇讗讞讜专讬讜, 砖诇诪讜 诪诇诪注诇讛 诪转讞讬诇 诪诇诪讟讛 砖诇诪讜 讗诇讜 讜讗诇讜 谞注砖讛 讻驻讜讞讞 驻讬' 讜讗讬谞讜 拽讜专注 讜讛"诇 讻诪讬 砖讗讬谉 诇讜 讞诇讜拽 诇拽专讜注 讻讚讘注讬谞谉 诇诪讬诪专 拽诪谉. 讘讗讘诇 (砖诐) 讛驻讜讞讞 讗讬谞讜 拽讜专注 专' 讬讛讜讚讛 讗讜诪专 拽讜专注:



转"专 讗诪专讜 诇讜 诪转 讗讘讬讜 讜拽专注. 诪转 讘谞讜 讜讛讜住讬祝 转讞转讜谉 诪转讗讞讛 注诇讬讜谉 讗讬谉 诪转讗讞讛. 诪转 讘谞讜 讜拽专注 诪转 讗讘讬讜 讜讛讜住讬祝. 注诇讬讜谉 诪转讗讞讛 转讞转讜谉 讗讬谉 诪转讗讞讛. 诪转 讗讘讬讜 讜诪转讛 讗诪讜 诪转 讗讞讬讜 讜诪转讛 讗讞讜转讜 拽讜专注 拽专注 讗讞讚 诇讻诇谉. 专' 讬讛讜讚讛 讘谉 讘转讬专讗 讗讜诪专 注诇 讻诇谉 拽专注 讗讞讚. 注诇 讗讘讬讜 讜注诇 讗诪讜 拽专注 讗讞专. 诇驻讬 砖讗讬谉 诪讜住讬驻讬谉 注诇 拽专注 砖诇 讗讘讬讜 讜砖诇 讗诪讜. 诪讗讬 讟注诪讗 讚专"讬 讘谉 讘转讬专讗. 讗诪专 专' 谞讞诪谉 讘专 讬爪讞拽 诇驻讬 砖讗讬谞谉 讘转讜住驻转. 讗诪专 砖诪讜讗诇 讛诇讻讛 讻专"讬 讘谉 讘转讬专讗. 讜讛讗 讗诪专 砖诪讜讗诇 讛诇讻讛 讻讚讘专讬 讛诪讬拽诇 讘讗讘诇. 讗讘诇讜转 诇讞讜讚 讜拽专讬注讛 诇讞讜讚. 驻讬' 诪讚拽讗诪专 专"讬 讘谉 讘转讬专讗 注诇 讻诇谉 拽专注 讗讞讚. 注诇 讗讘讬讜 讜注诇 讗诪讜 拽专注 讗讞专. 讜拽讗诪专 诇驻讬 砖讗讬谞谉 诪讜住讬驻讬谉 注诇 拽专注 砖诇 讗讘讬讜 讜砖诇 讗诪讜 讬拽专注 注诇 讛讗讞专讬诐 转讞诇讛. 讜讬讜住讬祝 注诇 讗讘讬讜 讜注诇 讗诪讜. 讜诪转专抓 诇驻讬 砖讗讬谞谉 讘转讜住驻转. 讻诇讜诪专 讻砖诐 砖讗讬谉 诪讜住讬驻讬谉 注诇 拽专注讬诐 砖诇讛谉 讻讱 讗讬谉 拽专注讬诐 砖诇讛谉 诪转讜住驻讬谉 注诇 讗讞专讬'. 讜讟注诪' 讚讗讬谉 诪讜住讬驻讬谉 诪砖讜诐 讚拽专注 砖诇 讗讘讬讜 讜砖诇 讗诪讜 诪转讞诪诐 讜拽讜专注 讜讛讜诇讱 讛讜讗. 诇驻讬 砖拽专讬注' 讙讚讜诇讛 讛讬讗. 讜驻注诪讬诐 砖诪讜住讬驻讬谉 讘讛 讬讜转专 诪注讚 诇讘讜. 讚讻讘讜讚 讗讘讬讜 讜讗诪讜 讗讬谉 诇讜 砖讬注讜专 谞讬讻专 诇诪注诇讛. 讜讟注诪讗 讚讗讬谞谉 讘转讜住驻转 诪砖讜诐 讚讗注"讙 讚拽专讬注讛 讚讗讞专讬诐 讟驻讞 讜砖诇 讗讘讬讜 讜砖诇 讗诪讜 讚注讚 诇讘讜 谞讬讻专转 讘讛 诇讙诪专讬. 讗驻讬诇讜 讛讻讬 讗讬谞讜 讘讚讬谉 诇注砖讜转 注讬拽专 拽专讬注讛 砖诇 讗讞专讬诐 讜砖诇 讗讘讬讜 讜砖诇 讗诪讜 讟驻诇讛 诇讛诐. 讻讚讗诪专讬' 拽讜专注 注诇 诪拽讚砖 讘驻谞讬 注爪诪讜 讜注诇 讬专讜砖诇讬诐 讘驻谞讬 注爪诪讛. 讻讚驻讙注 讘讬专讜砖诇讬诐 转讞诇讛. 
讜专讘 讬爪讞拽 讘谉 讙讬讗转 讝"诇 驻讬' 诇驻讬 砖讗讬谞谉 诪讜住讬驻讬谉 注诇 拽专注 砖诇 讗讘讬讜 讜砖诇 讗诪讜. 诪砖讜诐 讚注讚 诇讘讜 讘诇讘讚 讛讜讗 诪讜住讬祝 讻讬砖 讗讜诪专讬诐 诪讻讗谉 讜讗讬诇讱 诪专讞讬拽 砖诇砖 讗爪讘注讜转 讜拽讜专注. 讜讛专讬 讛专讘 讝"诇 讬爪讟专讱 诇驻住讜拽 讛诇讻讛 讻讬砖 讗讜诪专讬诐. 讜讗诇讜 讛讬讛 讻谉 讛讬讜 诪驻专砖讬谉 讘讙诪专讗 讜诪注诪讬讚讬谉 诇专"讬 讘谉 讘转讬专讗 讻讚讘专讬 讛讬讞讬讚. 讜专讘讬谞讜 讛讙讚讜诇 讝"诇 谞诪讬 讻转"拽 驻住拽 讜讻谉 注讬拽专. 
讜诪驻专砖 专"砖 讝"诇 讚专"讬 讘谉 讘转讬专讗 讗专讬砖讗 讚讘专讬讬转讗 谞诪讬 驻诇讬讙. 讗诪专讜 诇讜 诪转 讗讘讬讜 讜拽专注. 诪转 讘谞讜 讜讛讜住讬祝. 诪转 讘谞讜 讜拽专注. 诪转 讗讘讬讜 讜讛讜住讬祝. 讚拽专注 砖诇 讗讘讬讜 讜砖诇 讗诪讜. 拽专注 讘驻谞讬 注爪诪讜 讛讜讗 诇注讜诇诐.
讜讛专讘 讗讘专讛诐 [讘专 讚讜讚] 讝"诇 诪讞诇拽 讘讚讘专. 讚讘讝讛 讗讞专 讝讛. 诪转 讗讘讬讜 讜拽专注. 诪转 讘谞讜 诇讗讞专 砖讘注讛 讜讛讜住讬祝 讬爪讗. 讜诇讗 驻诇讬讙 专"讬 讘谉 讘转讬专讗 讗诇讗 讗住讬驻讗. 讘拽讜专注 讘讘转 讗讞转. 讜诪砖诪注 诪讚讬讜拽讗 讚讘专讬讬转讗. 讚讛讬讻讗 讚讗"诇 诪转 讗讘讬讜 讜诪转讛 讗诪讜. 讚拽讜专注 注诇 砖谞讬讛诐 拽专注 讗讞讚 诇讗 讛讞诪讬专 专' 讬讛讜讚讛 讘"讘. 讗诇讗 砖诇讗 诇注专讘 拽专注 讚砖讗专 拽专讜讘讬诐 讘砖诇 讗讘讬讜 讜讗诪讜. 讗讘诇 讗讘讬讜 讜讗诪讜 砖诪转讜 砖谞讬讛诐 诇砖谞讬讛诐 拽专注 讗讞讚. 讜讘讗讘诇 (驻专拽 讟') 转谞讬讗 诪讬 砖诪转讜 诇讜 讗讘讬讜 讜讗诪讜 讘讘转 讗讞转 讛专讬 讝讛 拽讜专注 诇砖谞讬讛诐 拽专注 讗讞讚. 专' 讬讛讜讚讛 讘谉 转讬诪讗 讗讜诪专. 拽讜专注 诇讝讛 讘注爪诪讜 讜诇讝讛 讘注爪诪讜. 讜讬砖 砖住讜讘专 诇讜诪专 讚诪转 讗讘讬讜 讜诪转讛 讗诪讜 讚拽转谞讬 讘讘专讬讬转讗 讚讬讚谉. 讗讘讬讜 讗讜 讗诪讜 拽转谞讬. 讛讗 砖谞讬讛诐 诇讻诇 讗讞讚 拽专讬注讛 讘驻谞讬 注爪诪讜. 
讜讛讚讘专讬诐 谞专讗讬谉 讘讞讬爪讜谞讛 讛讝讜 砖讛讬讗 诪砖讜讘砖转. 讜诪讬 砖诪转 诇讜 讗讞讬讜 讜讗讘讬讜 拽转谞讬. 讜专' 讬讛讜讚讛 讘谉 转讬诪讗 讛讜讗 专' 讬讛讜讚讛 讘谉 讘转讬专讗 讛砖谞讜讬 讻讗谉. 讜讻讱 讛讝讻讬专讜讛讜 讘讬专讜砖诇诪讬 讘讘专讬讬转讗 讝讜. 讜讗诐 谞讗诪专 砖讛讬讗 诪讞诇讜拽转 讗讞专转. 谞驻住讜拽 讛诇讻讛 讻转"拽 讚讗讘诇. 讜诇讬转讬讛 诇讚专"讬 讘谉 转讬诪讗. 砖诇讗 驻住拽讜 讘讙诪专讗 讘讗讘讬讜 讜讘讗诪讜 讻讗讞转 拽专讬注讛 诇讻诇 讗讞讚. 
谞诪爪讗 注讻砖讬讜. 砖诪讬 砖诪转讜 诇讜 砖谞讬 拽专讜讘讬诐 讻讗讞讚. 讗讜 砖讘讗转 诇讜 砖诪讜注讛 注诇 砖谞讬讛' 讘讘转 讗讞转 拽讜专注 拽专注 讗讞讚 诇讻诇谉. 拽专注 讜讗讞"讻 诪转 诇讜 诪转 讗讞专 转讜讱 砖讘注讛 诇专讗砖讜谉 拽讜专注 拽专注 讗讞专 讘讘讙讚 讗讞专 讗讜 诪专讞讬拽 砖诇砖 讗爪讘注讜转 诪讗讜转讜 拽专注 专讗砖讜谉. 讜拽讜专注 讟驻讞 讘讬谉 诇诪讟讛 诪谉 讛拽专注 讛专讗砖讜谉. 讘讬谉 讘诪拽讜诐 讗讞专 诪谉 讛爪讚. 诇讗讞专 砖讘注讛. 诪讜住讬祝 注诇 讗讜转讜 拽专注 专讗砖讜谉 讻诇 砖讛讜讗 讜讬爪讗. 诪转 讗讘讬讜 讜讗讞讚 诪谉 讛拽专讜讘讬诐. 讗讜 讗诪讜 讜讗讞讚 诪谉 讛拽专讜讘讬诐. 拽讜专注 转讞诇讛 注诇 讗讘讬讜 讜注诇 讗诪讜 注讚 诇讘讜 讜诪专讞讬拽 砖诇砖 讗爪讘注讜转. 讜拽讜专注 讟驻讞 注诇 讛诪转 讛讗讞专. 诪讞 讗讞讚 诪谉 讛拽专讜讘讬诐 讜拽专注. 讜讗讞"讻 诪转讜 讗讘讬讜 讗讜 讗诪讜. 讘讬谉 讘转讜讱 砖讘注讛 讘讬谉 诇讗讞专 砖讘注讛 诪专讞讬拽 砖诇砖 讗爪讘注讜转. 拽讜专注 诪谉 讛爪讚 讘砖驻转 讛讘讙讚. 砖讛专讬 爪专讬讱 诇讛讘讚讬诇 拽诪讬 砖驻讛 砖诇讜. 讜拽讜专注 注讚 砖诪讙诇讛 讗转 诇讘讜. 诪转讜 讗讘讬讜 讜讗诪讜 讻讗讞转 拽讜专注 诇砖谞讬讛 拽专讬注讛 讗讞转 注讚 诇讘讜. 
讜诪讚讘专讬 讛专讘 专诪讘"诐 讝"诇 讬专讗讛 诇讬. 砖讛讜讗 诪驻专砖 讛讱 住讜讙讬讗 讻专"讬 讘"讘 诪讚拽讗诪专 专讬讘"讘 注诇 讻诇谉 拽专注 讗讞讚. 注诇 讗讘讬讜 讜注诇 讗诪讜 拽专注 讗讞专. 诇驻讬 砖讗讬谉 诪讜住讬驻讬谉 注诇 拽专注 砖诇 讗讘讬讜 讜砖诇 讗诪讜. 讘注讬 讘讙诪专讗 诪"讟 讚专讬讘"讘. 讜讛诇讗 讗诐 拽专注 转讞诇转 拽专讬注讛 注诇 讗讘讬讜 讜注诇 讗诪讜. 讜讛讜住讬祝 注诇 讗讞专讬诐. 讗讬谉 讻讘讜讚谉 砖诇 讗讘讬讜 讜砖诇 讗诪讜 诪转诪注讟 讘讻讱. 讜诪讛讚专讬谞谉 讛讬讬谞讜 讟注诪讗 讚专讬讘"讘 诇驻讬 砖讗讬谞谉 讘转讜住驻讜转. 讻诇讜诪专 砖讗讬谉 讗讘讬讜 讜讗诪讜 诪转讜住驻讬谉 注诐 讗讞专讬诐 讘拽专讬注讛 讜讘讬谉 砖讬拽专注 拽专注 讗讞讚 诇讻诇谉 讻讙讜谉 讘砖诪讜注讛 讗讞转. 讘讬谉 砖讬拽专注 转讞讬诇讛 注诇 讗讞专讬诐 讘砖诪讜注讛 专讗砖讜谞讛. 讜讬讜住讬祝 诇讗讘讬讜 讜诇讗诪讜 讘砖诪讜注讛 讗讞专转. 转讜住驻转 讛讬讗. 讜讘注讬谞谉 拽专讬注讛 砖诇讬诪讛 诇砖诪谉. 讗讘诇 拽专注 转转诇讛 注诇 讗讘讬讜 讜注诇 讗诪讜 讜讗讞专 讻讱 砖诪注 注诇 讗讞专讬诐 讜讚讗讬 诪讜住讬祝 砖讻讘专 讬爪讗 讬讚讬 拽专讬注讛 砖诇讛谉. 讜讗"转 讘砖讜诪注 讻诇谉 讻讗讞讚 讬拽专注 诇砖诐 讗讘讬讜 讜诪讜住讬祝 诇砖诐 讗讞专讬诐. 讝讜 讗讬谞讛 转讜专讛. 砖讗诐 谞讞讬讬讘 讗讜转讜 诇拽专讜注 讘驻谞讬 注爪诪讜 诇砖诐 讗讘讬讜 讜讗诪讜. 讗祝 讛讜讗 爪专讬讱 拽专讬注讛 讗讞专转 诇砖讗专 讛拽专讜讘讬诐. 砖讛专讬 讗诪专谞讜 讻诇 砖讘注讛 拽讜专注 讜讗讬谞讜 诪讜住讬祝. 
谞诪爪讗 注讻砖讬讜, 讚专"讬 讘谉 讘转讬专讗 驻诇讬讙 讘住讬驻讗 讚讘专讬讬转讗. 诪转 讗讘讬讜 讜诪转讛 讗诪讜, 诪转 讗讞讬讜 讜诪转讛 讗讞讜转讜. 讜驻诇讬讙' 讗诪爪注讬转讗 诪转 讘谞讜 讜拽专注. 诪转 讗讘讬讜 讜拽专注. 讗讘诇 专讬砖讗 诪转 讗讘讬讜 讜拽专注 诪转 讘谞讜 讜讛讜住讬祝. 讚讘专讬 讛讻诇 讛讬讗. 诇驻讻讱 讻转讘 讛专讘 讝"诇 (讛专诪讘"诐 驻"讞 诪讛' 讗讘诇) 诪讬 砖诪转讜 诇讜 讘谞讬诐 讛专讘讛 讻讗讞讚 拽讜专注 拽专注 讗讞讚 诇讻诇谉. 讛讬' 讘讻诇诇谉 讗讘讬讜 讗讜 讗诪讜 拽讜专注 注诇 讻诇谉 拽专注 讗讞讚 注诇 讗讘讬讜 讜注诇 讗诪讜 拽专注 讗讞专. 讗诪专讜 诇讜 诪转 讗讘讬讜 讜拽专注 讜讗讞专 砖讘注' 诪转 讘谞讜 讜讛讜住讬祝 转讞转讜谉 诪转讗讞讛. 注诇讬讜谉 讗讬谞讜 诪转讗讞讛. 讗诪专讜 诇讜 诪转 讘谞讜 讜拽专注 讜讗讞专 砖讘注讛 诪转 讗讘讬讜 讗讬谞讜 诪讜住讬祝 讗诇讗 拽讜专注 拽专注 讗讞专 砖讗讬谉 讗讘讬讜 讜讗诪讜 讘转讜住驻转. 讝讛 诇砖讜谞讜. 讜讬驻讛 讻讬讜谉:



讜讛讗 讚讗诪专讬谞谉 讘讙诪专讗 讗讘讬诇讜转 诇讞讜讚 讜拽专讬注讛 诇讞讜讚. 驻讬专砖讜 讘讜 诪驻谞讬 砖拽专讬注讛 诪谉 讛转讜专讛 讜讗讘讬诇讜转 诪讚讘专讬讛诐 讜讗谞讜 注转讬讚讬谉 诇讘讗专 讝讛 讘注"讛 讘砖注专 砖诇驻谞讬谞讜. 诇驻讬讻讱 讗诪专讜 诪拽爪转 讛讞讻诪讬诐 讘转讬谞讜拽 讻诇 砖诇砖讬诐. 讗注"驻 砖讗讬谞讜 诪转讗讘诇 注诇讬讜 讞讬讬讘 讛讜讗 讘拽专讬注讛. 讚讛转诐 讗诪专讬谞谉 (讘讻讜专讜转 诪"讟 注"讗) 讗诪专 专讘 讗住讬 讛讻诇 诪讜讚讬诐 诇注谞讬谉 讗讘讬诇讜转 讚讬讜诐 砖诇砖讬诐 讻讬讜诐 砖诇驻谞讬讜 讚诪讬. 讚讗诪专 砖诪讜讗诇 讛诇讻讛 讻讚讘专讬 讛诪讬拽诇 讘讗讘诇. 讛讬诇讻讱 诇注谞讬谉 拽专讬注讛 讻讬讜谉 讚讗讬谉 讛诇讻讛 讻讚讘专讬 讛诪讬拽诇. 讜诇讞讜诪专讗 讗讝诇讬' 讘讛 讻诇 砖诇讗 砖讛讗 砖诇砖讬诐 讬讜诐 讘讗讚诐 讚住驻讬拽讗 讛讜讗 拽讜专注 讜讗讬谞讜 诪转讗讘诇. 
讜诇讗 谞专讗讛 诇讬 讝讗转 讛住讘专讗. 砖讛拽专讬注讛 注爪诪讛 诪讚讘专讬 住讜驻专讬诐 讜住驻拽讗 诇拽讜诇讗. 讜讻讬 诪驻拽讬谞谉 拽专讬注讛 诪讻诇诇 讗讘讬诇讜转. 诇讜诪专 讚诇讬转讬讛 讘拽专讬注讛 诇讛讗讬 讻诇诇讗 讛诇讻讛 讻讚讘专讬 讛诪讬拽诇 诇注讜诇诐. 讗诇讗 讻砖讗专 讚"住 讛讬讗. 讜讻讚讗诪专讬谞谉 讘讛讚讬讗 讘诪住讻转 注讬专讜讘讬谉 驻' 诪讬 砖讛讜爪讬讗讜讛讜 (讚诪"讜 注"讗) 讘讗讘诇讜转 讛讜讗 讚讗拽讬诇讜 讘讬' 专讘谞谉 讗讘诇 讘注诇诪讗 讗驻讬诇讜 讘讚专讘谞谉 砖讗谞讬 讘讬谉 讬讞讬讚 讘诪拽讜诐 讬讞讬讚 讘讬谉 讬讞讬讚 讘诪拽讜诐 专讘讬诐. 讜讻讬 诪驻拽讬谞谉 拽专讬注讛 诪讻诇诇 讗讘讬诇讜转. 诇讛讻讬 诪驻拽讬谞谉 诇讜诪专 讚讛讬讗 讻砖讗专 讚"住. 讜讛诇讻讛 讻专讘讬诐. 讗讬 谞诪讬 讗讬 诪住转讘专 讟注诪讗 讚讬讞讬讚. 讬讻诇讬谞谉 诇诪讬驻住拽 讻讜讜转讬' 讘讙诪专讗. 讻砖讗专 讻诇 讚"住 砖驻住拽讜 讘讻诪讛 诪拽讜诪讜转 讻讚讘专讬 讛诪讞诪讬专. 讚讜讚讗讬 诇讗 讗砖讻讞谉 拽专讬注讛 诪驻讜专砖转 讘转讜专讛. 讗诇讗 讘讗住诪讻转讗 讘注诇诪讗 诪讬讬转讜 诇讛 诪讚讗"诇 专讞诪谞讗 诇讘谞讬 讗讛专谉 专讗砖讬讻诐 讗诇 转驻专注讜 讻讜' 诪讻诇诇 讚讻"注 诪讬讞讬讬讘讬. 讜讛讗 讜讚讗讬 讗住诪讻转' 讘注诇诪' 讛讬讗. 讚讘谞讬 讗讛专谉 诇讗讬住讜专讗 拽讗"诇 专讞诪谞讗 诪讻诇诇 讚讻"注 专砖讗讬谉 讛谉. 转讚注. 讚讛讗 讛转诐 诪砖讜诐 注讘讜讚讛 拽讗 诪讝讛专 诇讛讜 专讞诪谞讗. 讻讚拽讬讬"诇 讘驻专讜注讬 专讗砖 讜诪讞讜住专讬 讘讙讚讬诐 讚讘诪讬转讛 讜拽专讜注讬 讘讙讚讬诐 谞诪讬 诪讞讜住专 讘讙讚讬诐 谞讬谞讛讜 讚拽诪讞诇诇讬 注讘讜讚讛 讻讚讗讬转讗 讘诪住' 讝讘讞讬诐 (驻"讘 讬"讝 注"讘) 讛讬诇讻讱 讘诪讬转讛 谞讬谞讛讜. 讜讛"拽 专讞诪谞' 诇讗 转驻专注讜 讜诇讗 转驻专讜诪讜 诪砖讜诐 注讘讜讚' 讜诇讗 转诪讜转讜. 讛讗 讗诐 转注砖讜 转诪讜转讜. 讜讗注"讙 讚驻专讜注讬 专讗砖 讜诪讞讜住专讬 讘讙讚讬' 讚讘诪讬转' 诇讗讜 诪讛讻' 诪驻拽讬谞谉 诇讛讜 讘诪住' 住谞讛讚专讬谉 (驻"讙 注"讘) 诪砖讜诐 讚讛讗讬 拽专讗 诇砖注讛. 讜讛谞讛讜 诇讚讜专讜转. 诪"诪 拽专讗 诇讘谞讬 讗讛专谉 驻专讜注讬 专讗砖 讜诪讞讜住专讬 讘讙讚讬诐 砖砖诪砖讜 讚讘诪讬转讛 讗转讗. 讜讛"拽 专讞诪谞讗 讜诇讗 转诪讜转讜 讛讗 讗诐 转注砖讜 转诪讜转讜. 讜讻谉 谞诪讬 诪爪讬谞讜 讚讻转讬讘 讜诪驻转讞 讗讛诇 诪讜注讚 诇讗 转爪讗讜 驻谉 转诪讜转讜. 讛讗 讗诐 讬爪讗讜 讘砖注转 注讘讜讚讛 讞讬讬讘讬诐 诪讬转讛. 讜诇讗 诪爪讬转 诇诪讬讚拽 诪讛谞讬 拽专讗讬 诇讗讞专 讗诇讗 专砖讜转 讗诇讗 讗住诪讻转讗 讘注诇诪讗 讛讜讗. 讜讚讗诪专讬谞谉 谞诪讬 讗讘诇 砖诇讗 驻讬专注 讜砖诇讗 驻讬专住 讞讬讬讘 诪讬转讛. 讚讻转讬讘 讜诇讗 转诪讜转讜. 讗住诪讻转讗 讘注诇诪讗 讛讬讗. 讜诪讬转讛 讝讜 注讜谞砖 诪讚讘专讬 讞讻诪讬' 讻注谞讬谉 讻诇 讘专 讬砖专讗诇 讛注讜讘专 注诇 讚讘专讬 讞讻诪讬诐 讞讬讬讘 诪讬转讛. 讜讗诪专讬谞谉 讚讻讜讜转讛 讗讘诇 砖砖诪砖 诪讟转讜 讘讬诪讬 讗讘诇讜 讞讬讬讘 诪讬转讛. 
诪讬讻谉 讗谞讬 讗讜诪专 诇注谞讬谉 驻专讬注转 讛专讗砖 讚砖诇砖讬诐 讬讜诐 砖讛讜讗 诪讚讘专讬讛诐. 讜讗讬谉 诇谞讜 讗讘诇讜转 转讜专讛 讗诇讗 讘讬讜诐 诪讬转讛 讜拽讘讜专讛 诇讚注转 讛讙讗讜谞讬诐. 讛讗 诇讗讞专 诪讬讻谉 讛专讬 讛讜讗 讻砖讗专 讻诇 讗讚诐. 讜讗驻讬诇讜 讘转住驻讜专转 砖住诪讜讱 诇讚讘专讬 转讜专讛. 讜讗讬谉 爪专讬讱 诇讜诪专 讘讙讬讛讜抓 砖讛讜讗 住诪讜讱 诇讚"住 讘讗住诪讻转讗 讘注诇诪讗 讻讚讘注讬谞谉 诇诪讬诪专 拽诪谉. 讜注讜讚 诇讚讘专讬 讛讙讗讜谞讬诐 讬讜诐 专讗砖讜谉 砖诇 讗讘讬诇讜转 转讜专讛 讛讜讗 讜讗祝 注诇 驻讬 讻谉 讘谞驻诇讬诐 住驻拽 讗讬谞讜 诪转讗讘诇 讛讜讗 讜讻谉 拽专讬注讛 讗讬谞讜 拽讜专注 注诇讬讛诐 注讚 砖讬讛讬讜 讘谞讬 拽讬讬诪讗 讜讚讗讬 讻诪讜 砖讗谞讬 注转讬讚 诇讛讝讻讬专 讘注谞讬谉 讛讗讬讘讜诇:



诪拽专注讬谉 诇拽讟谉 诪驻谞讬 注讙诪转 谞驻砖 讛讗 砖诇讗 诪驻谞讬 注讙诪转 谞驻砖 诇讗 讚讗"讻 谞诪爪讗转 讗讘讬诇讜转 谞讜讛讙转 讘拽讟谉. 诇讛专讘 专讬"抓 讘谉 讙讬讗转 讝"诇. 讗诐 讛讙讬注 诇讞讬谞讜讱 拽讜专注 注诇 拽专讜讘讬讜. 讻砖讗专 诪爪讜转 砖诪讞谞讻讬谉 讗讜转讜 讘讛谉. 
讘讗讘诇 (驻"讛) 转谞讬讗 讛讬讛 讬讜砖讘 讜诪住驻专. 讗诪专讜 诇讜 诪转 讗讘讬讱 讛专讬 讝讛 讬讙诪讜专. 讗讞讚 讛诪住驻专 讜讗讞讚 讛诪住转驻专. 
讘住讜祝 谞讚专讬诐 (驻"讝 注"讗) 转谞讬讗 讗诪专讜 诇讜 诪转 讗讘讬讱 讜拽专注. 讜讗讞"讻 谞诪爪讗 讘谞讜. 讬爪讗 讬讚讬 拽专讬注讛. 讜转谞讬讗 讗讞专讬转讬 讗"诇 诪转 讘谞讜 讜拽专注. 讜讗讞"讻 谞诪爪讗 讗讘讬讜 诇讗 讬爪讗 讬讚讬 拽专讬注讛. 讜驻专讬拽 专讘 讗砖讬 讻讗谉 转讜讱 讻讚讬 讚讘讜专 讻讗谉 诇讗讞专 讻"讚. 讛讗 讚讗诪专转 讬爪讗 砖谞诪爪讗 讘谞讜 转讜讱 讻讚讬 讚讘讜专. 讜讛讗 讚讗诪专转 诇讗 讬爪讗 讬讚讬 拽专讬注讛 诇讗讞专 讻"讚. 转谞讬讗 诪讬 砖讬砖 诇讜 讞讜诇讛 讘转讜讱 讘讬转讜 讜谞转注诇祝. 讜讻诪讚讜诪讛 砖诪转 讜拽专注 讜讗讞"讻 诪转 诇讗 讬爪讗 讗"专 砖诪注讜谉 讘谉 驻讝讬 讗诪专 专' 讬讛讜砖注 讘谉 诇讜讬 诪砖讜诐 讘专 拽驻专讗 诇讗 砖谞讜 讗诇讗 砖诪转 诇讗讞专 讻讚讬 讚讘讜专. 讗讘诇 诪转 讘转讻"讚 讗讬谞讜 讞讜讝专 讜拽讜专注. 讜讻谉 讛诇讻转讗. 
讘讛诇讻讜转 讛专讘 专讬"抓 讘谉 讙讬讗转 讗诪专 讙讗讜谉 诪讬 砖砖诪注 砖诪转 讗讘讬讜 讜拽专注. 讜讬砖讘 注诇讬讜 砖诇砖讛 讬诪讬诐 讜讘讗讜 讜讗诪专讜 诇讜 拽讬讬诐 讜驻住拽. 讜讗讞"讻 讗诪专讜 诇讜 诪转. 讻讬讜谉 砖拽专注 讘砖注转 讞讬诪讜诐 讬爪讗 讬讚讬 拽专讬注讛. 讜讗讬谞讜 爪专讬讱 诇讞讝讜专 讜诇拽专讜注 讜诇讬砖讘 砖讘注讛 专爪讜驻讬诐 砖讻讘专 讛拽砖讜 诇讞讙. 讗诇讜 讚讘专讬 讙讗讜谉. 讜讚讞讗诐 讛专讘 讝"诇 诪谉 讛讘专讬讬转讗 讛讝讜. 讚讻诇 诇讗讞专 讻讚讬 讚讘讜专 诇讗 讬爪讗 讬讚讬 拽专讬注讛. 讜讘讜讚讗讬 讗诐 讚讘专讬 讛讙讗讜谉 讻砖讗诪专讜 诇讜 诪转 讜诇讗 诪转 讜讗讞"讻 诪转. 讚讘专讬 讟注讜转 讛谉. 讗诇讗 讗"爪 诪转 讜拽专注 讜谞讛讙 讙' 讬诪讬诐 讗讘讬诇讜'. 讜讗讞"讻 讗"诇 诇讗 诪转. 讜讗讞"讻 讘讗讜 讜讗诪专讜 诇讜 诪砖注讛 专讗砖讜谞讛 诪转. 讻诪讜 砖讗诪专讜 讛专讗砖讜谞讬诐. 讜讗诇讜 砖讛驻住讬拽讜 讗讘讬诇讜转讱 注讚讬 砖拽专 讛诐. 讝讛 讜讚讗讬 讬爪讗 讬讚讬 拽专讬注讛. 讻讚讘专讬 讛讙讗讜谉. 
讜诇注谞讬谉 砖讘注讛 讬诪讬 讗讘讬诇讜转 谞诪讬 专讗讜讬 诇谞讜 诇讜诪专 讻讘专 讛讜专讛 讝拽谉. 讗诇讗 砖讬砖 诇讬 诇讚拽讚拽 讗讞专 讚讘专讬讜. 砖讛专讬 讛拽讜讘专 讗转 诪转讜 砖谞讬 讬诪讬诐 拽讜讚诐 诇专讙诇. 诇讚注转 诪砖谞讛 专讗砖讜谞讛 诪驻住讬拽 讻诇 讛专讙诇 讜诪讜谞讛 讞诪砖讛 诇讗讞专 讛专讙诇. 讜谞诪爪讗 砖诇讗 诪谞讗谉 专爪讜驻讬谉. 讜讗"转 诪驻谞讬 砖谞讛讙 讘讚讘专讬诐 砖讘爪讬谞注讛 讘专讙诇. 讜讛诇讗 诇讚讘专讬 讛讗讜诪专 讗讬谉 讗讘讬诇讜转 讘砖讘转 讜讻"砖 讘专讙诇. 诇讗 谞讛讙 讻诇讜诐. 讜谞诪爪讗 砖诪谞讛 讘讛驻住拽讛. 讜注讜讚 讚诇讚讘专讬 讛讻诇 诪"诪 讛驻住拽 讗讘讬诇讜转 讛讜讗. 砖讗诐 诇讗 转讗诪专 讻谉 谞诪爪讗 砖谞讜讛讙 讗讘讬诇讜转 讬讜转专 诪砖讘注讛. 讜诇讗 诪爪讬谞讜 讙讝讬专讜转 讛诇诇讜 谞讜讛讙转 讬讜转专 诪砖讘注讛. 讜拽专讜讘 讛讬讛 诇讜诪专 砖讻讬讜谉 砖讞诇讛 注诇讬讜 讗讘诇讜 讜谞讛讙 讘讜 讗注"驻 砖讘讟诇 诪拽爪转 讛讬诪讬诐 讘砖讜讙讙 注讜诇讬谉 诇讜 讜讗讬谉 转砖诇讜诪讬谉 诇讗讘讬诇讜转. 讜讚讘专 讝讛 爪专讬讱 转诇诪讜讚:



诪转谞讬':讗讬谉 诪讘专讬谉 讗诇讗 注诇 诪讟讜转 讝拽讜驻讜转. 讜讛谞讬 诪讬诇讬 讘诪讜注讚 讗讘诇 讘讞讜诇 讻讚转谞讬 专讘谞谉 讛讛讜诇讱 诇讘讬转 讛讗讘诇 讗诐 诇讘讜 讙诐 讘讜 讬讘专讜讛讜 注诇 诪讟讜转 讻驻讬讜转 讜讗诐 诇讗讜 讬讘专讜讛讜 注诇 诪讟讜转 讝拽讜驻讜转. 专讘讗 讗讬转专注 讘讬讛 诪诇转讗 注诇 诇讙讘讬讛 讗讘讗 讘专 诪专转 讚讛讜讗 讗讘讗 讘专 诪谞讬讜诪讬 专讘讗 讝拽讬祝 讜讗讬讛讜 讻驻讬 讗诪专 讻诪讛 诇讬转 讘讬讛 讚注转讗 讘讛讗讬 爪讜专讘讗 诪专讘谞谉 讬砖 诪驻专砖讬' 砖讛诪讘专讛 讬讜砖讘 注诇 诪讟讛 讝拽讬驻讛 讜讛讗讘诇 注诇 诪讟讛 讻驻讜讬讛 讜讗诐 诇讘讜 讙住 讘讜 诪讘专讛 讗祝 砖谞讬讛诐 注诇 诪讟讛 讻驻讜讬讛 砖讛诪讘专讛 谞讜讛讙 注诪讜 讚诇讻讘讜讚讜 讘讗 诇讻讗谉 讜讝讜 讚注转 讛专讘 专' 讬爪讞拽 讘谉 讙讬讗转 讝"诇. 讜讗讞专讬' 驻讬专砖讜 砖砖谞讬讛诐 注诇 诪讟讛 讝拽讜驻讛 讛谉 诪住讜讘讬谉 诇讻讘讜讚 讛诪讘专讛 讜讚讜拽讗 讘砖注转 讛讘专讗讛 砖讝讜拽祝. 讜诪住转讘专 讛讗讬 诇讬砖谞讗 诪讚拽转谞讬 诪讟讜转 讝拽讜驻讜转 讜诇讗 转谞讬 诪讟讛 讝拽讜驻讛 讗诇诪讗 讻讜诇谉 诪住讜讘讬谉 注诇 诪讟讜转 讝拽讜驻讜转. 讜讛诪诇讱 讗祝 注诇 驻讬 砖讛注诐 诪住讜讘讬谉 注诇 讛讗专抓 讛讜讗 诪讬住讘 注诇 讛讚专讙砖 砖讗讬谞讜 讞讬讬讘 讘讻驻讬讬转 讛诪讟讛:





专讬讟讘"讗

诇驻讬' 诪讜讻专 爪专讬讱 诇讛讜讚讬注讜 驻讬' 讻讚讬 砖讬讚注 砖讛谉 诪谉 讛拽专注讬诐 砖讗讬谞谉 讛诪转讗讞讬谉 讚讻讬讜谉 讚砖注讜专讬谉 讟驻讞 讻讚讬谉 拽专讬注转 拽专讜讘讬诐 讛讬讛 讟讜注讛 讘讚讘专. 讜讛讬讛 谞专讗讛 讚讻诇 砖诇讗 诇讛讜讚讬注讜 讛诪讜讻专 砖讬讛讗 讛诇讜拽讞 诪讜转专 诇讗讞讜转讜 讜讻注讬谉 诪讛 砖讗诪专讜 讘注谞讬谉 讗讜转讜 讜讗转 讘谞讜 讘诪住讻转 讞讜诇讬谉 讗讘诇 讘诪住讻转 讗讘诇 转谞讬讗 讜讛诇讜拽讞 讗住讜专 诇讗讞讜转讜 注讚 砖讬讜讚注 诇讜 砖讛讜讗 诪谉 讛拽专注讬诐 砖讗讬谞谉 诪转讗讞讬谉 讜讬"诇 讚讛讛讬讗 讘诇讜拽讞 诪谉 注"讛 讗讘诇 专讘讬' 讛专诪讘"谉 讝"诇 诪驻专砖讛 讗驻讬' 讘诇讜拽讞 诪转诇诪讬讚 讚专讙诇讬诐 诇讚讘专 砖讗诇讜 讛讬讛 诪谉 讛拽专注讬诐 讛诪转讗讞讬诐 讛讬讛 讛诪讜讻专 诪讗讞讛 讗讜转讜 讻讬讜谉 砖讛拽专注 驻讜讞转讜 诪讚诪讬讜 讜讗注驻"讻 讛讜爪专讱 诇讛讜讚讬注讜 砖诪讗 讬讟注讛 诇讜拽讞 讘讚注转讜 讘砖注转 讛诪拽讞 讜讬讛讗 讘讜 诪砖讜诐 讗讜谞讗' 讜讻讘专 讛讜专' 讝拽谉:



转讞诇转 拽专讬注讛 讙' 讗爪讘注讜转 驻讬专砖 讜诇讗 讚专讬砖 讜讬讞讝拽 讗"谞 讚住"诇 讚讞讝拽讛 讛讬讬谞讜 讙' 讗爪讘注讜转 砖讘讛谉 注讬拽专 转驻讬住转 讛讗讚诐 讻砖拽讜专注 讜讗讬谉 讟注诐 讘专讜专 诇讚讘专讬 专讘讬 诪讗讬专 诪驻谞讬 诪讛 讛转讜住驻转 讙' 讗爪讘注讜转 



讗诪专 注讜诇讗 讛诇讻讛 讻专讘讬 诪讗讬专 讘拽专讬注讛 讜讛诇讻讛 讻专讘讬 讬讛讜讚讛 讘转讜住驻讜转 转谞"讛 专讘讬 讬讜住讬 讗讜诪专 讜讻讜' 驻讬' 转谞讬讗 讚诪住讬讬注讗 诇驻住拽讗 讚注讜诇' 讚讛讗 专讘讬 讬讜住讬 讚谞诪拽讜 注诪讜 住讜讘专 讻谉 讜专讗讜讬 诇驻住讜拽 讛诇讻讛 讻诪讜转讜 讗注"讙 讚讻讬 诪驻讬讬谞转 讘讛 驻诇讬讙 注诇 专讘讬 诪讗讬专 讜专讘讬 讬讛讜讚讛 讜讻谉 驻讬专砖 讘转讜住驻讜转:



转"专 讗诪专讜 诇讜 诪转 讗讘讬讜 讜拽专注 讗诪专讜 诇讜 诪转 讘谞讜 讜讛讜住讬祝 驻讬专砖 砖讘讗讜 诇讜 讛砖诪讜注讜转 讘讝讛 讗讞"讝 讜讛砖谞讬讬讛 诇讗讞专 讝' 讚讗诇讜 转讜讱 讝' 诇讬讻讗 转讜住驻转 讻讚讗诪专 诇拽诪谉 讜讛讗 讗转讬讗 讻转"拽 讚诇拽诪谉 讚住讘专 讚诪拽讜诐 拽专讬注讛 讘专讙诇讬诐 注讚 讟讘讜专讜 讚讗诇讜 诇讬砖 讗讜诪专 讚讗诪' 注讚 诇讘讜 讛讬讗讱 讬讻讜诇 诇讛讜住讬祝 诇讗讞专讬诐 注诇 拽专讬注' 砖诇 讗讘讬讜 讜讗诪讜 砖讛专讬 讻讘专 拽专注 注诇讬讛诐 注诇 诇讘讜 讗诇讗 讜讚讗讬 讻讚讗诪专谉 讜讻谉 驻讬' 专"讬 讝"诇 讜讬砖 诇诇诪讜讚 诪谉 讛讘专讬讬转讗 讛讝讗转 诇驻住讜拽 讛诇讻讛 讻转"拽 讚诇拽诪谉 讜讻诪讜 砖驻住拽讜 讛讙讗讜谉 讗诇驻住讬 讝"诇 讜讗讞专讬诐 注诪讜 讜砖诇讗 讻讚讘专讬 讛专"讬 谉' 讙讬讗转 讝"诇 砖驻讜住拽 讻讬"讞:



转讞转讜谉 诪转讗讞讛 讜注诇讬讜谉 讗讬谞讜 诪转讗讞讛. 驻讬' 讜拽诪"诇 讚诇讗 讙讝专讜 讘转讞转讜谉 讗讟讜 注诇讬讜谉:



诪转 讘谞讜 讜拽专注 诪转 讗讘讬讜 讜讛讜住讬祝 注诇讬讜谉 诪转讗讞讛 讜转讞转讜谉 讗讬谞讜 诪转讗讞讛. 讜拽诪"诇 讟讜讘讗 讚住讚"讗 注诇讬讜谉 谞诪讬 诇讗 讬转讗讞讛 砖讗注"驻 砖转讞诇讛 讻砖拽讜专注 诇砖诐 讗讞专讬诐 谞拽专注 诪"诪 讛专讬 讘住讜祝 注诇讛 诇讜 讙"讻 诇拽专讬注转 讗讘讬讜 砖讗驻讬诇讜 讛讬讛 砖诇诐 讛讬讛 爪专讬讱 诇拽专讜注 讛讻诇 注讚 诇讘讜 诪专讗砖 讜注讚 住讜祝 拽诪"诇 讚讘转专 砖注转 拽专讬注讛 讗讝诇讬'



诪转 讗讘讬讜 讜诪转讛 讗诪讜 诪转 讗讞讬讜 讜诪转讛 讗讞讜转讜 驻讬专' 砖讘讗讛 诇讜 砖诪讜注转 讻诇谉 讻讗'



拽讜专注 拽专注 讗' 诇讻诇谉 驻讬专砖 讜讻讬讜谉 砖讗讘讬讜 讗讜 讗诪讜 讘讻诇诇 拽讜专注 注讚 诇讘讜 讜转注诇讛 诇讻诇谉:



专' 讬讛讜讚讛 讘谉 讘转讬专讗 讗讜' 注诇 讻诇谉 拽专注 讗' 讜注诇 讗讘讬讜 讜注诇 讗诪讜 拽专注 讗' 讬"诪 注诇 讗讘讬讜 讗讜 注诇 讗诪讜 讗讘诇 讗讘讬讜 讜讗诪讜 诪诪砖 爪专讬讱 讻诇 讗' 拽专注 砖诇讜 讜诪转 讗讘讬讜 (讗讜) 讜诪转讛 讗诪讜 讚拽转谞讬 专讬砖讗 讗讜 诪转讛 讗诪讜 拽转谞讬 诪驻谞讬 砖诪爪讗讜 讘讗讘诇. 诪讬 砖诪转讜 讗讘讬讜 讜讗诪讜 讘讘转 讗' 讛专讬 讝讛 拽讜专注 拽专注 讗' 诇砖谞讬讛诐 专' 讬讛讜讚讛 讘谉 转讬诪讗 讗讜' 拽讜专注 诇讝讛 讘注爪诪讜 讜诇讝讛 讘注爪诪讜 讜讗诪专讬' 讚专' 讬讛讜讚讛 讘谉 转讬诪讗 讛讬讬谞讜 专' 讬讛讜讚讛 讘谉 讘转讬专讗 砖谞驻住拽讛 讛诇讻讛 讻诪讜转讜 讘砖"住. 讜讗讬谉 讛驻讬' 讛讝讛 谞讻讜谉 讘注讬谞讬 砖诪砖讘砖讬' 诇砖讜谉 讛讘专讬讬转讗 讚拽转谞讬 注诇 讗讘讬讜 拽专注 讗' 讜注讜讚 讚讗讬诪讗 讚拽转谞讬 专讬砖讗 讜诪转讛 讗诪讜 讗讜 诪转讛 讗诪讜 讛讜讗 讚拽转谞讬 讛"谞 诪转 讗讞讬讜 讜诪转讛 讗讞讜转讜 讗讜 诪转讛 讗讞讜转讜 拽转谞讬 讜讗讬谉 讻讗谉 讗诇讗 砖诪讜注转 砖诐 诪转讬诐 讗讞讬讜 讗讜 讗讞讜转讜 注诐 讗讘讬讜 讗讜 讗诪讜 讜讛讬讻讬 拽转谞讬 拽专注 讗' 诇讻诇谉 讛讗 讜讚讗讬 诇讬砖谞讗 讚讻诇谉 注诇 讻诇 讛专讘讬诐 讛谞讝讻专讬诐 诪砖诪注 讗诇讗 讜讚讗讬 讚讘专讬诐 讻驻砖讜讟谉 讚讗讘讬讜 讜讗诪讜 讻讬 讛讚讚讬 谞讬谞讛讜 讜诪讬谉 讗' 讛诐 讻砖诐 砖讻诇 砖讗专 拽专讜讘讬诐 诪讬谉 讗' 讜讘专讬讬转讗 讚讗讘诇 诪砖讘砖转讗 讜讗讘讬讜 讜讗讞讬讜 讛"诇 诇诪转谞讬. 讗"谞 专' 讬讛讜讚讛 讘谉 转讬诪讗 诇讞讜讚 讜专' 讬讛讜讚讛 讘谉 讘转讬专讗 诇讞讜讚 讜专' 讬讛讜讚讛 讘谉 讘转讬专讗 讻转"拽 讚讛转诐 住"诇:



诇驻讬 砖讗讬谉 诪讜住讬驻讬谉 注诇 拽专注 砖诇 讗讘讬讜 讜砖诇 讗诪讜 讜讗诪专讬' 诪讗讬 讟注诪讗 讚专' 讬讛讜讚讛 讘谉 讘转讬专讗. 驻讬' 讗注"讙 讚诇讻讗讜专讛 专' 讬讛讜讚讛 讘谉 讘转讬专讗 谞诪拽讜 注诪讜 讘讘专讬讬转讗 砖讗讬谉 诇注专讘 讗讘讬讜 讜讗诪讜 注诐 砖讗专 拽专讜讘讬诐 讘拽专讬注' 讗' 讻讬讜谉 砖讗讬谞诐 诪诪讬谉 讗' 讜谞转谉 讟注诐 讙"讻 砖讗讬谉 诇讜诪专 砖讬拽专注 转讞诇讛 注诇 讗讘讬讜 讜注诇 讗诪讜 讜砖讬讜住讬祝 注诇 讗讜转讛 拽专讬注讛 诪驻讬讬 砖讗专 拽专讜讘讬诐 专拽 砖讬拽专注 注诇讬讛谉 拽专讬注讛 讗讞专转 讘驻谞讬 注爪诪讛 讜拽转谞讬 讟注诪讗 诪驻谞讬 砖讗讬谉 诇讛讜住讬祝 注诇 拽专注 砖诇 讗讘讬讜 讜砖诇 讗诪讜 诪驻谞讬 砖讗讬谞讜 谞专讗讛 讻诪讜住讬祝 诪驻谞讬 讛讗讞专讬诐 讗诇讗 讻诪转讞诪诐 讜诪专讘讛 讘拽专讬注转 讗讘讬讜 讜讗诪讜 讬讜转专 诪讚讗讬 讻讬 诇诪注诇讛 讗讬谉 诇讜 砖讬注讜专 诪"诪 讬拽专注 转讞诇讛 注诇 砖讗专 拽专讜讘讬诐 讜讬讜住讬祝 讗讞专讬 讻谉 注诇 讗讘讬讜 讜注诇 讗诪讜 讻讬 讗注"驻 砖专讗讜讬 讛讬讛 诇拽专讜注 转讞诇讛 注诇 讗讘讬讜 讜注诇 讗诪讜 诪驻谞讬 讻讘讜讚谉 诪"诪 讻讚讬 砖诇讗 诇讛专讘讜转 讘拽专讬注讜转 讛讬讜 诇讜 诇讗讞专讬诐 讚讛讗 讻讜诇讛讜 转讜讱 讻讚讬 讚讘讜专 讛诐 讜诪讛讚专讬谞谉 诇驻讬 砖讗讬谞谉 讘转讜住驻讜转 讗诇讗 讘讝讜 砖讘讗讜 讛砖诪讜注讜转 讻讗' 讜讻讬讜谉 讚诇讗 住讙讬 诇讛讜 讘拽专讬注讛 讗' 讗讬谉 转讜住驻转 专讗讜讬讛 讘讛谉 砖讗诐 讗讞专讬诐 讛讜讗 诪讜住讬祝 注诇 讗讘讬讜 讗讬谞讜 谞讬讻专 讚拽讜专注 注诇讬讛诐 讜讗诐 砖诇 讗讘讬讜 讜讗诪讜 讛讜讗 诪讗讞专 讜诪讜住讬祝 谞诪爪讗 诪讗讞专 讘讻讘讜讚谉 讜注讜砖讛 讗讜转诐 讟驻讬诇讛 讜讘讝讛 讗住转讘专 诇砖诪讜讗诇 讟注诪讗 讚专' 讬讛讜讚讛 讘谉 讘转讬专讗 讗讘诇 讛讬讻讗 砖讘讗讜 讛砖诪讜注讜转 讘讝讛 讗讞"讝 讗祝 专' 讬讛讜讚讛 诪讜讚讛 砖讬砖谞谉 讘转讜住驻转 讜诇讗 谞讞诇拽 专讘讬 讬讛讜讚讛 注诇 专讬砖讗 讚讘专讬讬转讗 讜诪讗讬 讚讗驻诇讬讙讬 讗诪讜专讗讬 诇拽诪谉 讘讝诪谉 讛转讜住驻' 谞讞诇拽讜 讜讗祝 讘讗讘讬讜 讜讗诪讜 谞讞诇拽讜 讻讚诪拽砖讬' 注诇讛 讘讛讚讬讗 诪讗讘讬讜 讜讗诪讜 砖诇讗 谞讜转谉 诇讗讞讜转讜 诇讗讞专 诇诪讚 讜讗诐 讗讬转讗 讚诇讗 诪讜讚讛 专讘讬 讬讛讜讚讛 讘专讬砖讗 讛讜讛 诇谉 诇讜诪专 讚讛讛讬讗 驻专讻讗 讗诇讬讘讗 讚转"拽 讗讬驻专讬讻讗 讜讗注"讙 讚诇讬转 讛诇讻转讗 讻讜讜转讬讛 讚诪砖讜诐 讚诇砖转诪注 诇谉 讚讗诪讜专讗讬 讗诇讬讘讗 讚诇讗 谞讞诇拽讜 讘讝诪谉 讛转讜住驻' 讜讻诪讜 砖驻讬' 讘转讜住驻转 诇拽诪谉 诇讚注转 专砖"讬 讝"诇 诇拽诪谉 砖讛讜讗 住讜讘专 讚专' 讬讛讜讚讛 讗驻讬' 讗专讬砖讗 讚讘专讬讬转讗 讚讛讻讗 驻诇讬讙 讜讗讬谉 诇讜 转讜住驻转 讻诇诇 讘讗讘讬讜 讗讜 讗诪讜 讜诪讛 砖讻转讘转讬 讛讜讗 讛谞讻讜谉 讘注讬谞讬 讜讻讘专 讝讻讬转讬 讜诪爪讗转讬 讻谉 诇诪拽爪转 专讘讜转讬 讘注诇讬 讛转讜住驻讜转 讜诪讗讬 讚讛讜讛 住"讚 砖讬讛讗 专' 讬讛讜讚讛 讘谉 讘转讬专' 诪转讬专 诇拽专讜注 转讞诇讛 注诇 砖讗专 拽专讜讘讬' 讜讗讞"讻 讬讜住讬祝 注诇讬讛谉 注诇 讗讘讬讜 讜注诇 讗诪讜 讜讘注讬 诪"讟 讚专' 讬讛讜讚讛 讘谉 讘转讬专讗 诇讗讜 诪砖讜诐 讚讛砖转讗 讛讜讛 住"讚 讚讟注讜转讗 讚诇专' 讬讛讜讚讛 讘谉 讘转讬专讗 讬砖 转讜住驻转 转讜讱 讝' 诪砖讜诐 讚谞拽讟 讟注诪讗 讚讗讬谉 诪讜住讬驻讬' 注诇 拽专注 砖诇 讗讘讬讜 讜讗诪讜:



讜砖讬讬诇讬' 诇驻讜诐 讚注转讬讛 砖讬拽专注 注诇 砖讗专 拽专讜讘讬诐 转讞诇讛 讚讛讗 诇讬转讗 讗诇讗 讜讚讗讬 砖驻讬专 讬讚注讬' 讚讘砖诪讜注转 讛讘讗讜转 讝讜 讗讞专 讝讜 讜注诪讚讛 讜讛讜谞转拽讛 讛拽专讬注讛 诇专讗砖讜谉 讚转讜 诇讗 诪谞转拽讛 注"讬 转讜住驻转 转讜讱 讝' 诇砖谞讬 讜讗驻讬' 讘拽专讜讘讬谉 讚注诇诪讗 讗诇讗 诪砖讜诐 讚讘讗讜 讛砖诪讜注讜转 讘讘转 讗' 讜拽专讬注讛 砖谞讬讬讛 讗讜 讛转讜住驻讜转 讛讜讗 转讜讱 讻讚讬 讚讘讜专 砖诇 专讗砖讜谞' 砖讬讬讱 讘讛讜 转讜住驻' 转讜讱 讝' 讚诇讗 讗讬谞转讬拽讗 拽专讬注讛 诇砖诐 拽诪讗 诇讙诪专讬 讜诇讻讱 讛讜爪专讱 诇讜诪专 专' 讬讛讜讚讛 讘谉 讘转讬专讗 砖讗讬谉 诪讜住讬驻讬谉 注诇 拽专注 砖诇 讗讘讬讜 讜砖诇 讗诪讜 讛讗 砖诇 砖讗专 拽专讜讘讬诐 砖讬讬讱 转讜住驻转 讗诇讗 讚诇讗 讗爪讟专讬讱 讚讘拽专讬注讛 讗' 住讙讬 讚讗讬 诇讗 转讬诪讗 讛讻讬 讻诇讛 住讜讙讬讗 讚诇拽诪谉 讚诇讗 讻专' 讬讛讜讚讛 讘谉 讘转讬专讗 讚讗诇讜 诇拽诪谉 诇讻"注 讗讬谉 转讜住驻转 转讜讱 讝' 讜讗诇讜 讛讻讗 砖专讬 专讘讬 讬讛讜讚讛 转讜住驻转 转讜讱 讝' 专拽 注诇 讗讘讬讜 讜注诇 讗诪讜 砖讗讬谞诐 讘转讜住驻转 讻诇诇 讗诇讗 讜讚讗讬 讻讚讗诪专谉 讻谞"诇 讘讘讬专讜专 讜谞住转诇拽讛 诇讬 讘讝讛 讛拽讜砖讬讗 砖讛拽砖讬转讬 诇驻谞讬 专讘讜转讬 讝"诇 讻讬讜谉 讚住讜讘专 专讘讬 讬讛讜讚讛 砖讗讬谉 诇注专讘 讗讘讬讜 讜讗诪讜 注诐 砖讗专 拽专讜讘讬诐 讘拽专讬注讛 讗' 驻砖讬' 讚爪专讬讱 诇讞讝讜专 讜诇拽专讜注 讜讗讬谉 讻讗谉 转讜住驻转 讚讛讗 转讜讱 讝' 讛讜讗 讜诇讚讘专讬 讛讻诇 讗讬谉 讘讜 转讜住驻转 诇讬诪讗 转讛讜讬 讻诇谉 住讜讙讬讬谉 讚诇拽诪谉 讚诇讗 讻专讘讬 讬讛讜讚讛 讘谉 讘转讬专讗 讜砖诪讜讗诇 诇讗 讛讜爪专讱 诇驻住讜拽 讛诇讻讛 讻诪讜转讜 讗诇讗 诇注谞讬谉 诪讛 砖讗诪专 砖讗讬谉 诪住驻讬拽 拽专注 讗' 诇讻诇谉 讚讗诇讜 诇注谞讬谉 讛转讜住驻转 驻砖讬' 讚讛诇讻转讗 讻讜转讬讛 讜诇讗讜 诪讟注诪讬讛 讗诇讗 诇驻讬 砖讗讬谉 转讜住驻转 转讜讱 讝' 讛讗 诇讗讞专 讝' 讜讚讗讬 拽讜专注 讜诪讜住讬祝 讗驻讬' 注诇 讗讘讬讜 讜讗诪讜 讻转"拽 讚专讬砖讗 讚讘专讬讬转讗 讜诇驻讬 诪讛 砖讻转讘转讬 讗讬谉 爪专讬讱 诇讻诇 讝讛 讜讛专诪讘"诐 讝"诇 驻住拽 讻专讘讬 讬讛讜讚讛 讘谉 讘转讬专讗 讘砖诪注 砖诪讜注讛 讻诇谉 讻讗' 砖拽讜专注 注诇 讗讘讬讜 讜讗诪讜 讜讞讜讝专 讜拽讜专注 注诇 砖讗专 拽专讜讘讬诐 讜讗讬谞讜 谞讻讜谉 讜讗讬谞讜 讻砖讬讟转 讛转讜住驻讜' 讜讗' 诪讘注诇讬 讛讬专讗讛 讜讻讘专 驻讬' 讛专诪讘"谉 讝"诇 诇驻讬 砖讬讟转讜 讚诪讚拽讗诪专 专讘讬 讬讛讜讚讛 注诇 讻诇谉 拽专注 讗' 讜注诇 讗讘讬讜 讜注诇 讗诪讜 拽专注 讗' 诇驻讬 砖讗讬谞谉 诪讜住讬驻讬' 注诇 拽专注 砖诇 讗讘讬讜 讜讗诪讜 讘注讬 讘砖"住 诪"讟 讚专' 讬讛讜讚' 讘谉 讘转讬专讗 讜讛诇讗 讗诐 拽专注 诪转讞诇讛 注诇 讗讘讬讜 讜讗诪讜 讜讗讞"讻 讛讜住讬祝 砖诇 讗讞专讬诐 讗讬谉 讻讘讜讚谉 砖诇 讗讘讬讜 讜讗诪讜 诪转诪注讟 讘讻讱 讜诪讛讚专讬' 讛讬讬谞讜 讟注诪讗 讚专讘讬 讬讛讜讚讛 讘谉 讘转讬专讗 诇驻讬 砖讗讬谞诐 讘转讜住驻讜转 讻诇讜诪专 砖讗讬谉 讗讘讬讜 讜讗诪讜 讘转讜住驻讜转 注诐 讗讞专讬诐 讘拽专讬注讛 讜讘讬谉 砖讬拽专注 拽专注 讗' 诇讻诇谉 讻讙讜谉 讘砖诪讜注讛 讗' 讘讬谉 砖讬拽专注 转讞诇讛 诇讗讞专讬诐 讘砖诪讜注讛 讜讬讜住讬祝 诇讗讘讬讜 讜讗诪讜 讘砖诪讜注讛 讗讞专转 转讜住驻' 讛讜讗 讜讘注讬' 拽专讬注讛 砖诇讬诪讛 诇砖诪谉 讗讘诇 拽专注 转讞诇' 注诇 讗讘讬讜 讗讜 讗诪讜 拽专讬注讛 砖诇讬诪讛 诪讜住讬祝 注诇讬讛 讘砖诪讜注讛 砖谞讬讬讛 砖诇 讗讞专讬诐 讚讘讚讬讚讛讜 诇讗 讘注讬 拽专讬注讛 砖诇讬诪讛 诇砖诪谉 讜讻讬 转讬诪讗 讘砖诪讜注讛 讗' 诇讻诇谉 讬拽专注 注诇 讗讘讬讜 转讞诇讛 讜讗讞"讻 讬讜住讬祝 注诇讬讛 诇讗讞专讬诐 讝讛 讗讬谞讜 讚讛讗 转讜讱 讝' 讗讬 讗驻砖专 诇讛讜住讬祝 讗诇讗 诇拽专讜注 拽专讬注讛 讘讗谞驻讬 谞驻砖讛 注"讻 转讜专祝 讚讘专讬讜 拽爪讘讜 砖诇 讚讘专 诇讚诪讬讜谉 转驻住 讛转诇诪讜讚 诇驻讬 砖讗讬谞谉 讘转讜住驻转 讻诇讜诪专 砖讻砖诐 砖讗讬谞谉 讘注诇诪讗 讘转讜住驻讜转 砖讬讜住讬驻讜 讛谉 注诇 讗讞专讬诐 诇驻讬 砖讗讬谉 拽专讬注讛 砖诇讬诪讛 诇砖诪谉 讻讱 讗讬谞谉 讘拽专讬注讛 讗' 注诐 讗讞专讬诐 讚诇转讜住驻转 讚诪讬讗 讚讙诐 讘讝讜 砖诇讗 讛讬转讛 拽专讬注讛 砖诇讬诪讛 诇砖诪谉 讜诇讛讗讬 驻讬' 驻诇讬讙 谞诪讬 专讘讬 讬讛讜讚讛 注诇 专讬砖讗 讻砖诪转 讘谞讜 讜拽专注 诪转 讗讘讬讜 讜讛讜住讬祝 讜讛诇讻讛 讻诪讜转讜 讜拽讜砖讬讗 讚诇拽诪谉 讚讗拽砖讬' 讗诇讗 讚讗讘讬讜 讜讗诪讜 砖诇讗 谞讬转谉 诇讗讞讜转讜 讛"谞 砖驻讬专 讗转讬讗 诇专讘讬 讚讘讛讛讬讗 诪讜讚讛 专讘讬 讬讛讜讚讛 讗讘诇 讗诪讜专讗讬 讘转专讬讬讛讜 讗讬驻诇讬讙讜 讜讗诇讬讘讗 讚转"拽 讜专讘讬 讬讛讜讚讛 讘谉 讘转讬专讗 讜讘驻' 讛讝讛 讙"讻 谞住转诇拽讛 讛拽讜砖讬讗 砖讛拽砖讬转讬 诇诪注诇讛 诇驻谞讬 专讘讜转讬 讜诪讛 砖讻转讘谞讜 谞"诇 讬讜转专 谞讻讜谉:



讗讘诇讜转 诇讞讜讚 讜拽专讬注讛 诇讞讜讚 讬砖 砖驻讬专砖讜 诪砖讜诐 讚讗讘诇讜转 讚专讘谞谉 讜拽专讬注讛 诪讚讗讜专讬讬转讗 讜诇驻讬 诪讛 砖讻转讘谞讜 诇注讬诇 砖讬砖 住讜讘专讬谉 讚拽专讬注讛 谞诪讬 讚专讘谞谉 讜拽专讗讬 讻讜诇讛讬 讗住诪讻转讗 讘注诇诪讗 讛"驻 讻讬 讗注"驻 砖讙诐 拽专讬注讛 诪讚专讘谞谉 诇讗 谞转谉 砖诪讜讗诇 讛讻诇诇 讘讬谉 讬讞讬讚 讘诪拽讜诐 讬讞讬讚 讘讬谉 讬讞讬讚 讘诪拽讜诐 专讘讬诐 讛讬诇讻讱 讛讜讬讗 拽专讬注讛 讻砖讗专 讚讘专讬 住讜驻专讬诐 砖讛诇讻讛 讻专讘讬诐 讜讻砖讗专 讻诇诇讬 讚砖"住:



转"专 注讚 讛讬讻谉 讛讜讗 拽讜专注 注讚 讟讘讜专讜 讜讻谉 讛诇讻讛 讜讛拽讜专注 诪诇诪讟讛 讜诪谉 讛爪讚讚讬谉 诇讗 讬爪讗. 驻讬' 诇诪讟讛 讘砖驻转 讞诇讜拽讜 讜诪谉 讛爪讚讚讬谉 拽专讬 讘专讗砖讜 讻诇 砖讗讬谞讜 诇驻谞讬讜 诪诪砖 讘讬谉 诇讗讞讜专讬讜 讘讬谉 诪谉 讛爪讚 讜讝讛讜 砖讗诪专讜 讻讬 讻砖砖诇诪讜 诇驻谞讬讜 讛讜驻讱 讛讞诇讜拽 诇讗讞讜专讬讜 讜讗讞"讻 讬拽专注 讻砖讬讛讬讛 讛砖诇诐 诇驻谞讬讜 讜讻谉 讻砖谞转诪诇讗 诇诪注诇讛 转讜驻专讜 诇诪讟讛 讜讬讛讬讛 讛砖诇诐 诇诪注诇讛 砖讬拽专注 讜诪讛 砖讗诪专讜 诪专讞讬拽 讙' 讗爪讘注讜转 讝讛讜 驻讬专讜砖讜 讚讘讬转 讛爪讜讗专 讜诪讬讛讜 讗诐 砖诇诪讜 诪讜转专 讻诇诐 诇驻谞讬讜 讜讛驻讱 讜讛讞讝讬专 讬讻讜诇 诇讛讞讝讬专 诇诪砖讛 诪住讜祝 讛拽专注 讛专讗砖讜谉 砖讬专讞讬拽 诪诪谞' 讙' 讗爪讘注讜转 讜讬拽专注 讜讗诐 讛讘讙讚 讛注诇讬讜谉 讻诇讜 拽专讜注 讜讛转讞转讜谉 砖诇诐 讬讛驻讜讱 讛转讞转讜谉 讜讬诇讘砖谞讜 注诇讬讜谉 讜讬拽专注 讗诪专讜 讘讬专讜砖诇' 砖诇诪讜 讗诇讜 讜讗诇讜 谞注砖讛 讻驻讜转讞 驻讬' 讜讗讬谞讜 拽讜专注 讜讛"诇 讻诪讬 砖讗讬谉 诇讜 讞诇讜拽 诇拽专讜注 讙专住讬' 讘讗讘诇 讗讬谉 拽讜专注讬谉 讗诇讗 讘讬谉 砖转讬 讛诪讜专讗讜转 讛拽讜专注 诪谉 讛讞驻转 讜诪谉 讛爪讚讚讬谉 诇讗 讬爪讗 讜驻讬' 讛专诪讘"谉 讝"诇 砖转讬 诪讜专讬讗讜转 讛谉 讛讗诪专讗 砖讘驻讬 讞诇讜拽 诪讻讗谉 讜诪讻讗谉 讜讝讛讜 讞讜抓 诪诪讛 砖讛讜讗 诇驻谞讬:



讚诇讗 谞讬转谉 诇砖诇诇讜. 驻讬' 讜讻诇 讝诪谉 砖爪专讬讱 诇注诪讜讚 拽专讜注 诪驻谞讬 讛拽专讬注讛 讛专讗砖讜谞讛 讗讬谉 专讗讜讬 诇讛注诇讜转讜 诇拽专讬注讛 砖谞讬讬讛:



诇讗诇转专 驻讬' 讗驻讬' 转讜讱 讝' 讻讚驻专讬砖谞讗 诇注讬诇 讜诪讻讗谉 讬砖 诇驻' 讛讛讜讗 专讗讬讛 讘专讜专讛:



讛"谞 驻讬' 砖讬讻讜诇讛 诇讛讜住讬祝 注诇讬讜 转讜讱 讝' 讻诇讜诪专 讜讻讬 转讬诪讗 讛"谞 讜讛讗 住转诪讗 拽讗诪专 诇讬讛 讜诇讗 诪驻诇讬讙 讘讬谉 讗讬砖 诇讗砖讛:



讜驻专拽讬' 讛转诐 诪砖讜诐 讻讘讜讚 讗砖转讜 讻诇讜诪专 讛转诐 砖讜专转 讛讚讬谉 砖讗驻讬' 讘讗砖讛 诇讗 转砖诇讜诇 注讚 诇讗讞专 讝' 讻讚讬谉 讛讗讬砖 讗诇讗 砖讛拽诇讜 注诇讬讛 诪驻谞讬 讻讘讜讚讛 砖诇讗 转转讘讝讛 讜讻讬讜谉 讚讻谉 诇讙讘讬 讛讗 诇讗 讞砖讬讘 谞讬转谉 诇砖讜诇诇讜 讻讚讬 诇讛讜住讬' 注诇讬讜 讜讻谉 讛讗 讚驻专拽讬' 讛转诐 诪砖讜诐 讻讘讜讚 讗讘讬讜 讜讗诪讜 讛"驻 讚砖讜专转 讛讚讬谉 砖讬讛讗 诪讗讞讛 注诇 讗讘讬讜 讜注诇 讗诪讜 诇讗讞专 诇' 讗诇讗 砖讛讞诪讬专讜 讘讚讘专 诪驻谞讬 讻讘讜讚 讗讘讬讜 讜讗诪讜 讜诇讙讘讬 讛讗 讗讜拽诪讜讛 讗讚讬谞讗 讜讞砖讘讬谞谉 诇讬讛 讻讗诇讜 谞讜转谉 诇讗讞讜转讬讜 讻谞"诇 诇驻讬 砖诪讜注讛 讝讜 讜讘转讜住驻' 讙诪讙诪讜 讘讛:



转"专 讛讬讜爪讗 讘讘讙讚 拽专讜注 诇驻谞讬 讛诪转 讛专讬 讝讛 讙讜讝诇 讗转 讛讞讬讬诐 讜讗转 讛诪转讬诐. 驻讬' 砖讛讜讗 诪诪注讟 讘讻讘讜讚 讛诪转 砖诇讗 诇拽专讜注 注诇讬讜 讜讛讜讗 诪讘讝讛 讗讜转讜 讜诇拽专讜讘讬讜 讜讙讜讝诇 诪讛谉 讚讘专 砖讗讬谉 诇讜 转砖诇讜诪讬谉 讗诪专讜 讘讗讘诇 专讘转讬 讞诪讜专 讙讝诇 讛诪转 诪讙讝诇 讛讞讬 砖讛讙讜讝诇 讗转 讛讞讬 讬讻讜诇 诇驻讬讬住讜 讜诇讛讞讝讬专 诇讜 讙讝诇讜 讜讘诪讜转讜 讗讬谞讜 讞讬 讻讬讜爪讗 讘讜 讛诪讻讘讚 讗转 讬诇讚讬讜 讘诪讜转谉 诪砖讜讘讞 诪诪讬 砖诪讻讘讚谉 讘讞讬讬讛谉 砖讛诪讻讘讚谉 讘讞讬讬讛谉 讗讬谞讜 诪讻讘讚谉 讗诇讗 诪砖讜诐 讬专讗讛 讜诪砖讜诐 讬专讜砖讛 讜讛诪讻讘讚谉 讘诪讬转转谉 讗讬谞讜 诪讻讘讚谉 讗诇讗 诇砖诐 砖诪讬诐 诪讞讝讬专 诇讜 讞诇讜拽讜 讜谞讜转谉 诇讜 讚诪讬 拽专注讜 驻讬' 讛讗讜诪专 诇讞讘讬专讜 讘驻讬' 拽专注 讗转 讻住讜转讬 注诇 诪谞转 诇砖诇诐 诪砖诪注 注讚 砖讬讗诪专 诇讜 讘驻讬' 注"诪 诇讛驻讟专 讻讚讗讬' 讘讘"拽:



讜讛拽讜专注 注诇 讞诪讬讜 讜注诇 讞诪讜转讜 诪驻谞讬 讻讘讜讚 讗砖转讜 驻讬' 讜讚讜拽讗 讞诪讬讜 讜讞诪讜转讜 讻讚讗诪专讬' 诇注谞讬谉 讗讘诇讜转 讜讛"讛 讚讻诇 砖谞讬讬诐 砖诪转讗讘诇讬谉 注诇讬讛诐 拽讜专注 注诇讬讛' 讜讚讜拽讗 讻砖讛讜讗 讘驻谞讬讜 砖诇 专讗砖谉 砖诇讜 讻讚讗诪专讬 诇注谞讬谉 讗讘诇讜转:



转"专 讛讛讜诇讱 诇讘讬转 讛讗讘诇 讜讻讜' 讗诐 讛讬讛 诇讘讜 讙住 讘讜 讬砖 砖驻讬专砖 诇讘讜 砖诇 讗讘诇 讙住 讘讜 砖讗讬谞讜 诪爪讟注专 讻"讻 讜讬砖 砖驻讬' 砖讛讜讗 讙住 讘诪谞讞诐 砖讬砖讘 注诪讜 诇讗讻讜诇 注诇 诪注讛 讻驻讜讬讛 讜诪转谞讬' 诪讬讬专讬 讘诪讬 砖讗讬谉 诇讘讜 讙住 讘讜 诇驻讬 讛驻讬专砖 砖驻讬专砖 讘诪转谞讬' 诇讗 诪讬讬专讬 讘诪讜注讚 讜诇讚讘专讬 讛诪驻专砖 诪砖谞转讬' 讘诪讜注讚 讬驻专砖 讚诪转谞讬' 讗驻讬' 讘砖讗讬谉 诇讘讜 讙住 讘讜 讜诪砖讜诐 讻讘讜讚 讛诪讜注讚 讜诪讚诪讬讬转讬' 诪转谞讬讬转讗 讘讛讚讬讗 注诇讛 讚诪转谞讬' 讻注讬谉 诪转谞讬讬转讗 讜诪讗讬 讚诇讗 驻专讬砖 讘诪转谞讬' 驻专讬砖 讘讘专讬讬转讗 讜讻砖诪讘专讬谉 注诇 诪讟讛 讝拽讜驻讛 讜讚讗讬 讗驻讬诇讜 诇讗讘诇 讙诐 讻谉 诪讘专讬谉 诇讻讘讜讚 讛诪讘专讛 讞讚讗 讚讗讬谉 讝讛 讛讙讜谉 砖讬讗讻诇 讛诪讘专讛 讘诪讟讛 讝拽讜驻讛 讜讛讗讘诇 讘讻驻讬讬讛 讜注讜讚 讚讛讗 注讬拽专 讞讚讜砖 讝讛 砖讘讗 讛转谞讗 诇诇诪讚谞讜 诇讛讘专讜' 注诇 诪讟讛 讝拽讜驻讛 诪砖讜诐 讗讘诇 讛讜讗 讜诇讬砖谞讗 谞诪讬 讚讬讬拽 讛讻讬 讚拽转谞讬 讛讘专讜讛讜 注诇 诪讟讜转 讝拽讜驻讜转 讜诇讗 拽转谞讬 注诇 诪讟讛 讝拽讜驻讛 讗诇诪讗 讻讜诇谞讜 诪住讜讘讬谉 注诇 诪讟讜转 讝拽讜驻讜转 讚诇讬砖谞讗 讚诪讘专讬谉 讛讬讬谞讜 砖诪讘专讬谉 诇讗讘诇讬诐 讜讻讬讜谉 砖讻谉 讘讚讬讚讛讜 拽转谞讬 砖诪讘专讬谉 讗讜转谉 讘诪讟讜转 讝拽讜驻讬谉 讚讗讬 诇讗 讛讻讬 讛"诇 诇诪转谞讬 讬讘专讜讛讜 讜讛谉 注诇 诪讟讜转 讝拽讜驻讜转 讜砖诇讗 讻讚讘专讬 讛专"讬 谉' 讙讬讗讜转 讝"诇 砖驻讬专砖 砖讛诪讘专讛 讛讬讗 砖讬讜砖讘 注诇 诪讟讛 讝拽讜驻讛:





讛诪讗讬专讬

诪讬 砖诪转 诇讜 诪转 讜拽专注 讜砖诇诇 讗讜 诪诇诇 讘讝诪谉 讛专讗讜讬 讜诪转 诇讜 诪转 讗讞专 砖讛讜讗 讞讬讬讘 诇拽专讜注 注诇讬讜 讜拽专注 诪转讜讱 讛砖诇诇 讗讬谞讜 拽专注 讜爪专讬讱 诇拽专讜注 拽专注 讗讞专 讛讗 讗诐 拽专注 讜谞转讗讞讛 讗讬讞讜讬 讛讙诪讜专 讜诪转 诇讜 诪转 讗讞专 专砖讗讬 诇拽专讜注 讘讗讜转讜 诪拽讜诐 注爪诪讜 诪转讜讱 讛讗讬讞讜讬:



诪讬 砖拽专注 讗转 讘讙讚讜 讘拽专注讬诐 砖讗住讜专讬谉 讘讗讬讞讜讬 专砖讗讬 诇讛驻讜讱 讘讬转 讛爪讜讗专 讛拽专讜注 讜诇注砖讜转 诪诪谞讜 砖讜诇讬诐 讗讜 讗讞讜专讬诐 讗讘诇 诪"诪 讗住讜专 诇讗讞讜转讜 讗诇讗 砖讬注诪讜讚 拽专讜注 讘爪讚 砖讜诇讬讜 讜讗诐 诪讻专 讗转 讘讙讚讜 讗讜 谞转谞讜 讗住讜专 诇诇讜拽讞 讗讜 诇诪拽讘诇 诇讗讞讜转讜 讜诇驻讬讻讱 爪专讬讱 砖讬讜讚讬注 诇讜 注诇 讗讜转讜 拽专注 砖讛讜讗 诪讗讜转诐 拽专注讬诐 砖讗讬谞诐 诪转讗讞讬诐 讜讬砖 诪讬 砖驻讬专砖讛 注诇 拽专讬注转 谞砖讬讗 讗讜 讗讘 讘讬转 讚讬谉 砖讬砖 诇讗讜转讛 拽专讬注讛 砖讬讻讜转 讗爪诇 讻诇 讗讚诐 讜讛诇讜拽讞 讗讜 讛诪拽讘诇 讘讻诇诇诐 讗讘诇 讘拽专讬注转 讗讘 讜讗诐 讜讻诇 砖讗专 诪转讬诐 砖讗讬谉 诇拽专讬注讛 讝讜 砖讬讻讜转 讗爪诇 讛讗讞专讬诐 专砖讗讬 讛诇讜拽讞 讗讜 讛诪拽讘诇 诇讗讞讜转讜 讜讗讬谉 砖讟转 讛住讜讙讬讗 诪讜讻讞转 讻谉:



诪讬 砖诪转讜 诇讜 诪转讬诐 专讘讬诐 讻讗讞讚 讗讜 砖讛讙讬注讛讜 砖诪讜注讛 注诇讬讛诐 讻讗讞讚 讗诐 讗讘讬讜 讗讜 讗诪讜 诪讻诇诇谉 拽讜专注 注诇 讗讘讬讜 讗讜 注诇 讗诪讜 注诇 砖谞讬讛诐 拽专注 讗讞讚 讜注诇 砖讗专 诪转讬诐 讗讜 注诇 讗讬讝讛 诪讛诐 拽专注 讗讞专 专讞讜拽 砖诇砖 讗爪讘注讜转 讘专讜讞讘 讛讘讙讚 讜讗诐 诇讗 讛讬讜 讗讘讬讜 讗诪讜 讘讻诇诇谉 讗讬谞讜 拽讜专注 讗诇讗 拽专注 讗讞讚 讗驻讬' 注诇 讻诪讛 诪转讬诐 讜讗诐 诪转讜 诇讜 诪转讬诐 专讘讬诐 讝讛 讗讞专 讝讛 转讜讱 砖讘注讛 拽讜专注 拽专注 讗讞专 讘诪拽讜诐 讗讞专 诪谉 讛讘讙讚 讗驻讬' 诪讗讘 讜讗诐 诇砖讗专 诪转讬诐 讜讻诇 砖讻谉 讘砖讗专 诪转讬诐 诪讝讛 诇讝讛 讗讜 诪讗讘 讜讗诐 诪讝讛 诇讝讛 砖讗讬谉 讚讬 讘转讜住驻转 转讜讱 砖讘注讛 诇讗讞专 砖讘注讛 讚讬 诇讜 讘转讜住驻转 注诇 讛专讗砖讜谞讛 讗讗"讻 讛讬讛 讛砖谞讬 讗讘讬讜 讗讜 讗诪讜 砖讗讬谉 讚讬 注诇讬讛诐 讘转讜住驻转 诇注讜诇诐 讗驻讬' 诪讝讛 诇讝讛 讜拽专讬注讛 讻讘专 讛转讘讗专 砖讬注讜专讛 讘讟驻讞 诇讻诇 讛诪转讬诐 讗讘诇 转讜住驻转 砖讬注讜专讜 讘讻诇 砖讛讜讗:



诪转 讗讘讬讜 讜拽专注 讜讗讞"讻 诪转 讘谞讜 诇讗讞专 砖讘注讛 讜讛讜住讬祝 讻诪讜 砖讘讬讗专谞讜 注诇讬讜谉 讗讬谞讜 诪转讗讞讛 讜诪讛 砖讛讜住讬祝 注诇 讘谞讜 诪转讗讞讛 讜讻谉 讘讻诪讛 转讜住驻讜转 砖讗注"驻 砖拽专讬注转 讗讘 讜讗诐 注讚 诇讘讜 讛专讬 讬砖 讘讛 转讜住驻转 诇讻诪讛 诪转讬诐 注讚 讟讘讜专讜 诪砖诐 讜讗讬诇讱 讗讬谉 砖诐 诪拽讜诐 讗诇讗 诇转讜住驻转 讜讛诇讗 讙谞讗讬 讛讜讗 诇讜 讗诇讗 讗诐 转讻驻讜讛讜 讗讘诇讬讜 注讚 砖谞转诪诇讗 讻诇讜 拽专注讬诐 诪讞讝讬专 讗讜转讜 讛爪讚 诇讗讞讜专讬讜 讜讞讜讝专 讜拽讜专注 讛爪讚 讛讗讞专 砖讛讞讝讬专 诇驻谞讬讜 讜讗诐 谞转诪诇讗 讜诇讗 讛住驻讬拽 讛讜驻讻讜 诇诪讟讛 讜诪讙讘讬讛 砖讜诇讬讜 诇诪注诇讛 讜诪"诪 讗诐 拽专注 诇诪讟讛 讗讜 诪谉 讛爪讚 诇讗 讬爪讗 讗诇讗 砖讻讛谉 讙讚讜诇 驻讜专诐 诪诇诪讟讛 讜诪讬 砖诪转 诇讜 诪转 砖谞讬 转讜讱 砖讘注讛 砖诇 专讗砖讜谉 诪讜谞讛 砖讘注讛 诪转讞讜诪讜 砖诇 砖谞讬 讜讚讬讜:



讬砖 讘讚讘专讬诐 讗诇讜 砖讻转讘谞讜 讘注谞讬谉 拽专讬注讛 讜转讜住驻转 讚讬谞讬谉 讗讞专讬诐 诇拽爪转 诪驻专砖讬' 诪爪讚 砖讛砖诪讜注讛 诪讘讜诇讘诇转 讘讬讚诐 讜讛专讬谞讬 爪专讬讱 诇讛注讬专讱 注诇 讘讬讗讜专 讛住讜讙讬讗 诇驻讬 砖讟转谞讜 讻讚讬 诇讛注诪讬讚 讘讬讗讜专讛 注诇 讗驻谞讬 诪讛 砖驻住拽谞讜 讘讛 讜讻讱 讛讬讗 讛爪注讛 砖诇 砖诪讜注讛:



讗诪专讜 诇讜 诪转 讗讘讬讜 讜拽专注 讜讗讞"讻 诪转 讘谞讜 讜讛讜住讬祝 转讞转讜谉 诪转讗讞讛 注诇讬讜谉 讗讬谞讜 诪转讗讞讛 讗诪专讜 诇讜 诪转 讘谞讜 讜拽专注 诪转 讗讘讬讜 讜讛讜住讬祝 注诇讬讜谉 诪转讗讞讛 转讞转讜谉 讗讬谞讜 诪转讗讞讛 讝讜 讛讬讗 砖诪讜注讛 专讗砖讜谞讛 讜讛专讬 讬爪讗 诇讱 诪诪谞讛 砖讗祝 讗讘 讜讗诐 讚讬 诇讛诐 讘转讜住驻转 讜讗讞"讻 讗诪' 诪转 讗讘讬讜 诪转讛 讗诪讜 诪转 讗讞讬讜 诪转讛 讗讞讜转讜 专"诇 砖讛讙讬注转讛讜 砖诪讜注讛 拽专讜讘讛 注诇 讻诇诐 讻讗讞讚 拽讜专注 拽专注 讗讞讚 注诇 讻诇诐 讜专' 讬讛讜讚讛 讘谉 讘转讬专讗 讗讜诪专 注诇 讻诇谉 拽专注 讗讞讚 讜注诇 讗讘 讜讗诐 拽专注 讗讞专 砖讗讬谉 诪讜住讬驻讬谉 注诇 拽专注 砖诇 讗讘 讜讗诐 讜驻讬专砖 讛讟注诐 诇驻讬 砖讗讬谞谉 讘转讜住驻转 讜讛诇讻讛 讻专' 讬讛讜讚讛:



讜诇砖讬讟转谞讜 诇讗 讞诇拽 专' 讬讛讜讚讛 注诇 转讞诇转 讛砖诪讜注讛 讛专讗砖讜谞讛 专"诇 诪转 讗讘讬讜 讜拽专注 诪转 讘谞讜 讜讛讜住讬祝 砖讚讬讜 讘转讜住驻转 讗诇讗 砖讛讜讗 讞讜诇拽 注诇 住讜驻讛 专"诇 讘诪转 讘谞讜 讜拽专注 诪转 讗讘讬讜 讜讛讜住讬祝 讜讚注转讜 砖讗讬谉 拽专讬注转 讗讘讬讜 讘转讜住驻转 讜讞讜诇拽 讙诐 注诇 砖诪讜注讛 砖谞讬讛 诇讜诪专 砖讗诐 诪转讜 诇讜 诪转讬诐 专讘讬诐 讻讗讞讚 讗讜 讛讙讬注 诇讜 砖诪讜注转谉 讻讗讞讚 讗诐 讗讘讬讜 讗讜 讗诪讜 讘讻诇诇谉 讗讬谉 拽专讬注转 讛讗讞专讬诐 注讜诇讛 注诐 拽专讬注转 讗讘 讜讗诐 讗诇讗 注诇 讻诇诐 拽讜专注 拽专注 讗讞讚 讜注诇 讗讘讬讜 讜注诇 讗诪讜 拽专注 讗讞专 讻诇讜诪专 拽讜专注 转讞诇讛 注讚 诇讘讜 讻砖讬注讜专 拽专讬注讛 诇讗讘 讜讗诐 讜诪转讞讬诇 诇拽专讜注 拽专注 讗讞专 注诇 讛讗讞专讬诐 讘诪拽讜诐 讗讞专 诪谉 讛讘讙讚 专讞讜拽 砖诇砖 讗爪讘注讜转 诪谉 讛拽专注 讛讗讞专 讜诇讗 砖讬讜住讬祝 注诇 砖诇 讗讘 讗注"驻 砖注讚讬讬谉 讬砖 讘讘讙讚 诪拽讜诐 拽专讬注讛 注讚 讟讘讜专讜 砖讗讬谉 诪讜住讬驻讬谉 注诇 拽专注 砖诇 讗讘 讜讗诐 讜讗注"驻 砖讛讜讚讛 讘诪转 讘谞讜 讜讛讜住讬祝 驻讬专讜砖讛 讘讝讛 讗讞专 讝讛 砖谞讬讻专 讛转讜住驻转 砖诇讚讘专 讗讞专 谞注砖讛 讗讘诇 讻砖讘讗 讘讘转 讗讞转 讗讬谉 讛转讜住驻转 谞讬讻专 讗诇讗 砖讬讗诪专讜 注诇 讗讘讬讜 讛讜讗 讛讜诇讱 讜拽讜专注:



讜砖讗诇 注诇 讝讛 诪讛 讟注诐 讻诇讜诪专 诪驻谞讬 诪讛 拽讜专注 拽专注 讗讞专 转讛讗 拽专讬注转 讗讞专讬诐 拽讜讚诪转 诇讟驻讞 注诇讬讜谉 讜讬驻住讬拽 讜讬讞讝讜专 讜讬拽专注 诇讗讘讬讜 注讚 诇讘讜 讜讛讚讘专 谞讬讻专 砖诇砖诐 讗讘讬讜 谞注砖讛 砖讗讬谉 拽专讬注转 讗讞专讬诐 注讚 诇讘讜 讜讛砖讬讘 诇驻讬 砖讗讬谞谉 讘转讜住驻转 讜爪专讬讻讬谉 讛诐 诇拽专讬注讛 砖诇讬诪讛 讻诪讜 砖讻转讘谞讜 砖讛讜讗 讞讜诇拽 注诐 住讜驻讛 砖诇 砖诪讜注讛 专讗砖讜谞讛 讜谞诪爪讗 砖讘讝讛 讗讞专 讝讛 讻诇 讛拽专讬注讜转 讘转讜住驻转 讞讜抓 诪砖诇 讗讘 讜讗诐 讜讘讘转 讗讞转 爪专讬讱 拽专讬注讛 诇讗讘 讜讗诐 讜拽专讬注讛 诇讻诇 讛砖讗专:



讜讗讞"讻 砖讗诇 注讚 讛讬讻谉 讛讜讗 拽讜专注 讜讻讜' 讜讘讗 诇讛砖诪讬注谞讜 注诇 诪讛 砖讛转专谞讜 讘转讜住驻转 砖诇讗 讘诪转 讗讞讚 讘诇讘讚 讗诇讗 讗祝 注诇 讻诪讛 诪转讬诐 讝讛 讗讞专 讝讛 注讚 砖讬拽专注 讛讘讙讚 注讚 诪拽讜诐 砖诪诪谞讜 讜讗讬诇讱 诇讗 讬讛讗 专讗讜讬 诇拽专讬注讛 讜驻讬' 讘讛 注讚 讟讬讘讜专讜 讜讻砖讛讙讬注 诇砖诐 拽讜专注 讘诪拽讜诪讜转 讗讞专讬诐 注诇 讛讚专讱 砖讻转讘谞讜:



讜讗讞"讻 讗诪专 砖诇讗 讛讜转专讜 拽专讬注讜转 讘转讜住驻讜转 讗诇讗 诪砖诪转 砖谞讬 讗讞专 砖讘注讛 砖诇 专讗砖讜谉 讜讻谉 砖诇砖讬 讗讞专 砖讘注讛 砖诇 砖谞讬 讜讻谉 讻诇诐 讛讗 讻诇 砖讘转讜讱 砖讘注讛 讘讘转 讗讞转 讛讜讗 讜诇讗 讚讬 诇讜 讘转讜住驻转 讜讛讜讗 砖讗诪专 讻诇 砖讘注讛 拽讜专注 诇讗讞专 砖讘注讛 诪讜住讬祝 砖讛诇讻讛 讻诇砖讜谉 讝讛 砖转讜讱 砖讘注讛 讛讜讗讬诇 讜讗讬谉 拽专注讜 谞讬转谉 诇砖诇讬诇讛 讗讬谉 讛转讜住驻转 谞讬讻专 讘讜 讗讘诇 诪砖讘注讛 讜讗讬诇讱 砖谞讬转谞讛 诇砖诇讬诇讛 讛专讬 讛转讜住驻转 谞讬讻专 讜讗注"驻 砖拽专讬注转 讗讘 讜讗诐 诇讗 谞讬转谞讛 诇砖诇讬诇讛 诪"诪 讛讜诇讻讬谉 讗讞专 专讜讘 拽专讬注讜转 讜讗祝 讘砖拽专注 诇讗讘 讜讗诐 诇讗讞专 砖讘注讛 诪讜住讬祝 讜讻谉 讛讗砖讛 讗注"驻 砖砖讜诇诇转 诇讗诇转专 讻诇 转讜讱 砖讘注讛 拽讜专注转 砖讛讜诇讻讬谉 讗讞专 专讜讘 拽专讬注讜转 讜讻讘专 讘讬讗专谞讜 砖讛诇讻讛 讻专' 讬讛讜讚讛 讜讗注"驻 砖讗诪专讜 讛诇讻讛 讻讚讘专讬 讛诪讬拽诇 讘讗讘诇 讗讘诇讜转 诇讞讜讚 讜拽专讬注讛 诇讞讜讚 讜驻讬专砖讜 讘讛 讙讚讜诇讬 讛诪驻专砖讬诐 诪驻谞讬 砖讛讬讗 讬讜爪讗讛 诪谉 讛转讜专讛 讜诪讚讘专讬讛诐 诇诪讚讜 拽爪转 诪驻专砖讬诐 讘讙讚讜诇 驻专注 砖讛讜讗 讬讜爪讗 诪谉 讛转讜专讛 砖讗讬谉 讛讜诇讻讬谉 讘讛 讗讞专 讛诪讬拽诇:



讜讝讛讜 驻住拽 讛诇讻讛 讝讜 注诇 讛砖讟讛 砖讻转讘谞讜 讜讻谉 讻转讘讜讛 讙讚讜诇讬 讛诪讞讘专讬诐 讗讘诇 讙讚讜诇讬 讛诪驻专砖讬诐 讻转讘讜 砖诇讗 讞诇拽 专' 讬讛讜讚讛 讗祝 注诇 住讜驻讗 砖诇 砖诪讜注讛 专讗砖讜谞讛 讜讻诇 讛拽专讬注讜转 讬讜爪讗 讘讛谉 讘转讜住驻转 讜诇讗 讗诪' 砖讗讬谉 诪讜住讬驻讬谉 讜讻讜' 讗诇讗 诇讻转讞诇讛 讜讗讬谉 讛讚讘专讬诐 谞专讗讬谉 讜拽爪转 讙讗讜谞讬 住驻专讚 驻讬专砖讜 诇驻讬 砖讗讬谞讛 讘转讜住驻转 讻诇讜诪专 砖拽专讬注转 讗讘 讜讗诐 讗讬谉 诇讛 转讜住驻转 砖讛专讬 砖讬注讜专讛 注讚 诇讘讜 讜讗讬谉 诪诇讘讜 讜诇诪讟讛 讚讬谉 转讜住驻转 谞专讗讛 讚注转诐 讻讚注转 讛讗讜诪专 砖砖讬注讜专 拽专讬注讛 注讚 诇讘讜 讜诇讚注转 讝讛 拽专讬注转 砖讗专 诪转讬诐 讗讬谞讛 讘转讜住驻转 讗讞专 拽专讬注转 讗讘 讜讗诐 讜谞诪爪讗 专讗砖 讛讘专讬转讗 谞讚讞讛 讜住讜驻讛 诪转拽讬讬诐 砖讻砖诪转 讗讘讬讜 诪讜住讬祝 注诇 拽专讬注转 砖讗专 诪转讬诐 砖诇讗 讛讬转讛 讗诇讗 注讚 讟驻讞 讜诇讗 谞讗诪专 拽讜专注 注诇 讻诇谉 拽专注 讗讞讚 讜注诇 讗讘 讜讗诐 拽专注 讗讞专 讗诇讗 讻砖诪转讜 讻讗讞讚 讗讜 讛讙讬注转讛讜 砖诪讜注转谉 讻讗讞讚 砖注讚 诇讘讜 诇砖诐 讗讘 讜讗诐 讜讗讬谉 诇讗讞专讬诐 注讜讚 转讜住驻转 讗讘诇 诪转 讘谞讜 讜拽专注 讜讗讞"讻 诪转 讗讘讬讜 讜讛讜住讬祝 注讚 诇讘讜 讚讬讜 讗讜 砖诪讗 诇讚注转诐 讞讜诇拽 讛讜讗 讙诐 讻谉 注诇 住讜祝 讛讘专讬转讗 讜诇注讜诇诐 讗讬谉 注讬专讜讘 诇拽专讬注转 讗讘 讜讗诐 注诐 砖讗专 拽专讬注讜转 诇诪讚转 诇讚注转 讻诇诐 砖讗诐 诪转讜 诇讜 专讘讬诐 讻讗讞讚 讜讗讬谉 讗讘 讜讗诐 讘讻诇诇 讘讘转 讗讞转 拽讜专注 讟驻讞 注诇 讻诇诐 讘讝讛 讗讞专 讝讛 诇讗讞专 砖讘注讛 诪讜住讬祝 讜讗诐 诪转讜 诇讜 讗讘 讜讗诐 讻讗讞转 拽讜专注 注讚 诇讘讜 注诇 砖谞讬讛诐:



讛转讘讗专 讘转诇诪讜讚 讛诪注专讘 砖讗诐 讛讬讛 讬讜砖讘 诇驻谞讬 讛住驻专 讜讗诪专讜 诇讜 诪转 讗讘讬讜 讛专讬 讝讛 诪砖诇讬诐 讗讞讚 讛诪讙诇讞 讜讗讞讚 讛诪转讙诇讞:



讛转讘讗专 讘转诇诪讜讚 谞讚专讬诐 驻"讝 讗' 注诇 诪讬 砖拽专注 讘讟注讜转 讻讙讜谉 讗诪专讜 诇讜 诪转 讗讘讬讜 讜拽专注 讜谞诪爪讗 砖讛讜讗 讘谞讜 讗讜 砖讛讬讛 住讘讜专 砖诪转 讜拽专注 讜谞诪爪讗 讞讬 讜讗讞"讻 诪转 砖讗诐 讘转讜讱 讻讚讬 讚讘讜专 讬爪讗 诇讗讞专 讻讚讬 讚讘讜专 讞讜讝专 讜拽讜专注:



诪讬 砖拽专注 讬讜转专 诪讻砖讬注讜专 讬砖 讗讜诪专讬诐 砖专砖讗讬 诇讗讞讜转 诪讬讚 诪讛 砖讬爪讗 诪谉 讛砖讬注讜专 讗驻讬' 注诇 讗讘 讜讗诐 讜讻诇 砖讻谉 讘砖讗专 诪转讬诐:



讛讬讜爪讗 讘讘讙讚 拽专讜注 诇驻谞讬 讛诪转 讻讙讜谉 砖砖讗诇 讘讙讚 拽专讜注 讗讜 砖讛讬讛 诇讜 讜讬爪讗 讘讜 讘砖注转 砖诪转 诇讜 诪转 讜诇讗 拽专注 注诇讬讜 诇讗 讬爪讗 讜诇讗 注讜讚 讗诇讗 砖讛讜讗 诪讻讜注专 讘讬讜转专 讜诪专诪讛 讗转 讛讘专讬讜转 讜谞诪爪讗 讙讜讝诇 讗转 讛诪转讬诐 砖诇讗 拽专注 注诇讬讛诐 讜讙讜讝诇 讗转 讛讞讬讬诐 砖讛谉 住讘讜专讬谉 砖拽专注:



诪讬 砖砖讗诇 诪讞讘专讜 讞诇讜拽 讜讛讜讚讬注讜 砖讛讜讗 砖讜讗诇讜 诇讘拽专 讘讜 讗转 讗讘讬讜 砖讛讜讗 讞讜诇讛 讜讛诇讱 讜诪爪讗 砖诪转 讛专讬 讝讛 专砖讗讬 诇拽专注讜 讜讛专讬 讛讜讗 讻诪讬 砖拽专注讜 讘专砖讜转 讗诇讗 砖专砖讗讬 诇讗讞讜转讜 讜诪讞讝讬专讜 讗讞专 讛讗讬讞讜讬 讜谞讜转谉 诇讜 讚诪讬 拽专注讜 讜讗诐 诇讗 讛讜讚讬注讜 讛专讬 讝讛 诇讗 讬讙注 讘讜:



讜讞讜诇讛 砖诪转 诇讜 诪转 讗讬谉 诪讜讚讬注讬谉 讗讜转讜 砖诪讗 转讟专祝 讚注转讜 注诇讬讜 讜讗讬谉 诪拽专注讬' 讗讜转讜 讜诪砖转拽讬谉 讗转 讛谞砖讬诐 诪驻谞讬讜:



讗注"驻 砖讛拽讟谉 讗讬谞讜 讘专 拽专讬注讛 讜诇讗 讘谉 讞讬讜讘 诇砖讜诐 讗讘诇讜转 讗诐 诪转 讗讘讬讜 讗讜 讗诪讜 诪拽专注讬谉 讗讜转讜 诪驻谞讬 注讙诪转 谞驻砖 讜诪"诪 讛讗讘诇 诇讗 讬谞讬讞 转讬谞讜拽 讘讞讬拽讜 砖诪讗 讬讘讗 诇讬讚讬 讙注讙讜注 讜讬转讙谞讛 注诇 讛讘专讬讜转:



讛讛讜诇讱 诇讘讬转 讛讗讘诇 讻讚讬 诇讛讘专讜转讜 讗诐 讛讬' 诇讘讜 讙住 讘讜 讬讘专讛讜 注诇 诪讟讜转 讻驻讜讬讜转 讜讬讗讻诇 讛讜讗 注诪讜 讜讗诐 讗讬谉 诇讘讜 讙住 讘讜 讬讘专讛讜 注诇 诪讟讜转 讝拽讜驻讜转 讜讬"诪 砖讘讬讜诐 专讗砖讜谉 诪讬讛讗 讗住讜专 讜诇讗 讗诪专讜讛 讻谉 讗诇讗 讘驻谞讬诐 讞讚砖讜转 砖讘讗讜 诇讛讘专讜转讜 讗讞专 讬讜诐 专讗砖讜谉 讜讻讘专 讘讬讗专谞讜讛 讘诪砖谞讛 讛讞诪砖讬转:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪砖讜诐 讻讘讜讚 讗砖讛 讛讜讗 讜诇讗 诪谉 讛讚讬谉 讛住"讚 讜讗讞专 讻讱 诪"讛 诪砖讜诐 讻讘讜讚 讗讘讬讜 讜诇讗 诪谉 讛讚讬谉 讜讛讜讬 讻讗讬讞讜讬 讻讜' 讻爪"诇:


转讜住' 讘讚"讛 讗诪专 专讘 谞讞诪谉 讻讜' 讜讛专"讬 讛拽砖讛 讘转讜住驻讜转 诪讗讬 讻讜' 诪讻诇 诪拽讜诐 讗诐 拽专注 讟驻讬 讻讜' 注讻"诇 讻爪"诇 讜专爪讜谞诐 砖讛拽砖讛 讗诇讬砖谞讗 讚转讜住驻讜转 诇驻讬专讜砖 专砖"讬 讜讻转讘 诇驻专砖 诪砖讜诐 讚砖讬注讜专 拽专讬注讛 注诇 讗讘讬讜 讜讗诪讜 注讚 砖讬讙诇讛 诇讘讜 讻讚讗诪专讬谞谉 讜住讘讬专讗 诇讬讛 谞诪讬 讚砖讬注讜专 讛拽专讬注讜转 注讚 讟讘讜专讜 讗讬 谞诪讬 讚注讚 砖讬讙诇讛 诇讘讜 诇讗讜 讛讬讬谞讜 砖讬注讜专讛 讚注讚 诇讘讜 讚拽讗诪专 讜讛砖转讗 砖驻讬专 拽讗诪专 砖讗讬谉 拽专讬注转 拽专讜讘讬讜 砖讬讬讱 讘讗讜转讜 转讜住驻转 砖讛谞讬讞 讜诇讗 拽专注 诪砖讬注讜专讗 讚注讚 砖讬讙诇讛 诇讘 注讚 砖讬注讜专讗 讚注讚 讟讘讜专讜 讗讜 注讚 诇讘讜 讜砖讜讘 讻转讘讜 讚讬讜转专 谞专讗讛 诇讬 诇驻专砖 讚住讘讬专讗 诇讬讛 讻诪讗谉 讚讗诪专 注讚 诇讘讜 讜讛讬讬谞讜 讚砖讬注讜专讛 注讚 砖讬讙诇讛 讗诇讗 讚讛讻讬 拽讗诪专 砖讗诐 讗讬专注 砖诇讗 拽专注 注诇 讗讘讬讜 注讚 诇讘讜 讗讬谉 讻讗谉 转讜住驻转 诇拽专讜注 注诇 拽专讜讘讬讜 讻讬讜谉 讚讛讬讛 讛讛讜讗 转讜住驻转 专讗讜讬 诇拽专讜注 注诇 讗讘讬讜 讜讻转讘讜 砖讬砖 诇讬讬砖讘 驻讬专讜砖 讗驻讬' 诇诪"讚 注讚 讟讘讜专讜 讚讛讜讗 谞诪讬 专讗讜讬 诇拽讜专注讜 注诇 讗讘讬讜 诇诪爪讜讛 诪谉 讛诪讜讘讞专 讜讗"讻 讗讬谉 讻讗谉 转讜住驻转 诇拽专讜注 注诇 拽专讜讘讬讜 讜讚讜"拽:





专砖"砖

讙诪专讗 (讘住讛"注) 讗诪专 讻诪讛 诇讬转 讘讬讛 讚注转讗 诇讛讗讬 爪讜专讘讗 诪专讘谞谉. 讘讙讬讟讬谉 (诇讝 讘) 讗诪专 专讘讛 注诇讬讜 讻讛讗讬 讙讜讜谞讗. 讜谞"诇 讚讻谉 讬砖 诇讙专讜住 讻讗谉 专讘讛 讗讬转专注 讘讬讛 讻讜':



转讚"讛 讻讱. 讜注讜讚 爪"注. 讛讜讗 住讜祝 讛注谞讬谉 讚诇诪注诇讛:



转讚"讛 转讞讬诇转. 诇"讬 诪诪讗讬 诪驻讬拽 讟注诪讗 讚诇注讬诇 讻讜'. 注诪砖"讻 砖诐. 讜诪讛 砖谞讚驻住 讘讙诇讬讜谉 诇注讬讬谉 讘讻诇讬诐 驻讻"讚. 砖诐 诇讗 谞诪爪讗 讻诇讜诐 诪注谞讬谉 讝讛. 讜诇"谞 诇讛住诪讬讱 讟注诪讬' 诪讛讗 讚转谞谉 砖诐 驻讻"讟 诪"讚 讞讜讟 诪讗讝谞讬诐 讻讜' (讜驻讬' 讛专注"讘 砖讗讜讞讝讬谉 讘讜 讛诪讗讝谞讬诐) 砖诇砖 讗爪讘注讜转. 讗诇诪讗 讚讬砖 讘讛谉 讚讬 讗讞讬讝讛. 讜讻谉 讛拽讜诪抓 讛讬讛 讘讙"讗 (讬讜诪讗 诪讝):



转讚"讛 拽讜专注. 讜讘讬专讜砖诇诪讬 讻讜' 讗"诇 拽讬讬诐 讛讬讛 讜诪转 讗"转 诇"讬 讗诐 诪转 注诇 讗转专 讗"爪 诇拽专讜注 讻讜'. 讻爪"诇. 讜转讬讘讜转 讜讻谉 拽专注 注诇 讗讘讬讜 讜谞诪爪讗 讘谞讜 爪专讬讱 诇讛爪讬讙诐 讘住讛"讚 讜专"诇 讚诇砖讬谞讜讬讬 讚专"讗 砖诐 讙诐 讘拽专注 注诇 讗讘讬讜 讜谞诪爪讗 讘谞讜 诇"讬 讗诇讗 讗"讻 谞讜讚注 诇讜 砖讛讜讗 讘谞讜 讘转讻"讚 (讜诇砖谞讜讬讗 拽诪讗 讚砖诐 讘住转诐) 讜讚诇讗 讻诪砖诪注讜转 讛讬专讜砖诇诪讬 讜诪住' 砖诪讞讜转. 讜诇讻讗讜专讛 讛"谞 诇讛砖讜讜转诐 讬讞讚 讜诇讗讜拽诪讬 讛讗 讚讬专讜砖诇诪讬 讜讚砖诪讞讜转 讙"讻 讘转讻"讚 讚讜拽讗 (讗讜 讘住转诐) 讻讚诪讜拽诪讬谞谉 砖诐 讛讘专讬讬转讗 讚转谞讬 讬爪讗. 讜诇驻"讝 讬爪讗 诇谞讜 讚讬谉 讞讚砖 讚讘拽专注 注诇 讘谞讜 讜谞诪爪讗 讗讘讬讜 讗驻讬诇讜 讘转讻"讚 (讗讜 讘住转诐) 诇"讬 诪讛讗 讚诪住' 砖诪讞讜转 讜诇"诪 讻谉 诪讛驻讜住拽讬诐 讜爪"注:



转讚"讛 讗专谞讘"讬. 转讬诪讛 诪讗讬 诪讜住讬祝 讻讜'. 注讬' 砖讘转 (讻讗) 讜讘讙讛"砖 砖诐:



讘住讛"讚 讬"诇 讻诪讜 砖驻讬' 讚谞讛讬 砖讗"爪 诇拽专讜注 讻讜'. 讻爪"诇:



砖诐 讘讗"讚 诪讻诇 诪拽讜诐 讗诐 拽专注 讟驻讬 砖驻讬专 讻讜'. 讜谞住转驻拽转讬 讗诐 专砖讗讬 诇讛讗讞讜转 讛讬转专讜谉 讗讜 诇讗:





讛讙讛讜转 讬注讘"抓

"讜拽讜专注讬谉" 注诇 讞诪讬讜. 爪"诇 讜拽讜专注 [讜讻"讛 讘专讬"祝]:


转讚"讛 转讞诇转 讻讜' 讟注诪讗. 谞"讘 讚讜讙诪讗 诇讚讘专 诪爪讬谞讜 讗爪诇 拽谞讬谉 住讜讚专 (讘"诪 讝' 讗'):





讞讬讚讜砖讬 专讘讬 注拽讬讘讗 讗讬讙专

讙诪专讗, 诪"讚 讻诇 拽讜专注 讗诪讗讬 讚诇讗 谞讬转谉 诇讗讞讜转讜, 拽砖讛 诇讬, 讚诇讗讞专 诪讗讬 爪专讬讱 诇讛讜住驻讛 讛讗 讻砖诪讗讞讛 住讙讬 诇讞讝讜专 讜诇拽专讜注 讘讗讜转讜 讛讗讬讞讜讬, 讚讛讗 拽专注 诪转讜讱 讛讗讬讞讜讬 讬爪讗:






image1.png
e 9T WNSE




